Η μυστηριώδης καλύβα στο βουνό ⋆ Παναγιώτα Βαΐρη ⋆ TheBluez.gr\nΙστορίες Μυστηρίου, Μυθοπλασία\nΜία ζεστή μέρα του Αυγούστου, αποφασίσαμε με την παρέα μου να πάμε για κατασκήνωση στο βουνό, καθώς μας γοητεύει ιδιαίτερα η φύση και μας αρέσει η περιπέτεια. Έτσι λοιπόν, ξυπνήσαμε νωρίς το πρωί και αφού ετοιμάσαμε φαγητό, νερό και ό,τι άλλο χρειαζόμασταν για να πάρουμε μαζί μας, πήγαμε στην πλατεία του χωριού όπου εκεί μας περίμενε ο Γιώργος με το αυτοκίνητό του για να αναχωρήσουμε όλοι μαζί. Ήμασταν τόσο ενθουσιασμένοι που θα πηγαίναμε για κατασκήνωση, ήταν η πρώτη φορά που θα κάναμε κάτι τέτοιο, εκτός βέβαια από τον Αλέξανδρο ο οποίος είχε ξαναπάει με τους γονείς του στο παρελθόν και γνώριζε αρκετά πράγματα για την επιβίωση στην φύση. Όσο λοιπόν ανεβαίναμε το βουνό, το τοπίο γινόταν ολοένα και πιο μαγευτικό. Ξεδιπλωνόταν μπροστά μας το μεγαλείο της φύσης και η θέα… πραγματικά έκοβε την ανάσα!\nΜετά από περίπου μίας ώρας διαδρομή, ο δρόμος άρχισε να γίνεται δύσβατος με αποτέλεσμα να είναι πλέον επικίνδυνο να συνεχίσουμε με το αυτοκίνητο. Έτσι σταματήσαμε, πήραμε τα πράγματά μας και συνεχίσαμε με τα πόδια. Το τοπίο ήταν μαγευτικό! Δέντρα ξεπρόβαλαν μπροστά μας, φαράγγια με απίστευτη ομορφιά και κάπου μέσα στο δάσος, ακούγαμε τον ήχο ενός ποταμιού που κυλούσε. Αμέσως κατευθυνθήκαμε προς τον ήχο του νερού, με πολύ ανυπομονησία. Μόλις φτάσαμε, αντικρίσαμε ένα ποτάμι, που έρεε γάργαρο και καταγάλανο νερό, όπου πάνω του καθρεφτίζονταν ο ήλιος που ήταν τόσο φωτεινός και λαμπερός. Τριγύρω του, απλωνόταν ένα καταπράσινο δάσος με πανέμορφα δέντρα και φυτά, όπου τα πουλάκια κελαηδούσαν ρυθμικά, κάνοντας το όλο σκηνικό να μοιάζει λες και ήταν βγαλμένο από παραμύθι. «Είναι το τέλειο μέρος για να κατασκηνώσουμε», καταλήξαμε. Στήσαμε την σκηνή, και αφού βολέψαμε τα πράγματά μας, πήγαμε για να εξερευνήσουμε την περιοχή. Πήραμε ένα μονοπάτι που οδηγούσε μέσα στην καρδιά του δάσους. Παράλληλα προσπαθούσαμε να βάζουμε σημάδια, όπως μας συμβούλεψε ο Αλέξανδρος, προκειμένου να μπορέσουμε να βρούμε τον δρόμο για την επιστροφή. Καθώς περπατούσαμε, κοιτούσαμε τριγύρω και βλέπαμε το μεγαλείο της φύσης να δημιουργεί. Υπήρχε τόση ηρεμία που το μόνο που ακούγαμε ήταν τα πουλιά και το απαλό αεράκι που φυσούσε και κούναγε τα φύλλα των δέντρων.\nΚάποια στιγμή καθώς περπατούσαμε και είχαμε απομακρυνθεί αρκετά από το ποτάμι, αντικρίσαμε στο βάθος μία καλύβα που φαινόταν εγκαταλελειμμένη. Όλο περιέργεια, πλησιάσαμε κοντά για να την εξερευνήσουμε. Εκείνη την ώρα είχε αρχίσει να σουρουπώνει και ο ουρανός είχε γίνει πορτοκαλοκόκκινος, κάνοντας το σκηνικό λίγο τρομακτικό. Ξαφνικά από το πουθενά, ακούσαμε μία δυνατή κραυγή πόνου μέσα από την καλύβα. Τρομοκρατημένοι, τρέξαμε όσο πιο γρήγορα μπορούσαμε πίσω στο μέρος όπου είχαμε κατασκηνώσει, καθώς είχε αρχίσει να σκοτεινιάζει. Ήμασταν όλοι αναστατωμένοι από αυτό το περιστατικό. Αποφασίσαμε να ανάψουμε μία φωτιά, για να μαγειρέψουμε το βραδινό μας και να μας παίξει κιθάρα ο Ιάσωνας και να τραγουδήσουμε όλοι μαζί για να ξεχαστούμε και να διασκεδάσουμε, πιστεύοντας πως μπορεί να μην ήταν κάτι ανησυχητικό. Έτσι λοιπόν, τα αγόρια πήγαν να μαζέψουν ξύλα για την φωτιά και τα κορίτσια μείναμε για να προετοιμάσουμε το φαγητό. Μετά από λίγη ώρα, τα αγόρια επέστρεψαν και μας είπαν ότι είδαν έναν περίεργο άνδρα να σκάβει στο έδαφος, σαν να έθαβε κάτι, με ένα άγριο και σκοτεινό βλέμμα στο πρόσωπο που τους φόβισε και απομακρύνθηκαν γρήγορα χωρίς να τους δει. Μας τρομοκράτησε ιδιαίτερα αυτό το γεγονός και σε συνδυασμό με την περίεργη κραυγή στην καλύβα νωρίτερα, αποφασίσαμε πως θα ήταν καλύτερα να φύγουμε την άλλη μέρα το πρωί, με τον φόβο μην μας συμβεί τίποτα κακό.\nΗ ώρα ήταν πλέον αργά και πήγαμε να κοιμηθούμε στην σκηνή. Κάποια στιγμή, γύρω στις 2 το βράδυ, ξύπνησα για να πιώ λίγο νερό. Το θερμός που είχαμε το νερό είχε αδειάσει κι έτσι θα έπρεπε να βγω από την σκηνή και να πάω να το γεμίσω από το ποτάμι. Μόλις έσκυψα για να το γεμίσω, άκουσα βήματα από πίσω μου και κάποιον να έρχεται προς το μέρος μου. Μόλις πήγα να γυρίσω, δέχτηκα ένα δυνατό χτύπημα στο κεφάλι που με έκανε να λιποθυμήσω και να χάσω τις αισθήσεις μου. Η Μαργαρίτα, η κολλητή μου, ξύπνησε από τον θόρυβο και σηκώθηκε για να δει τι έγινε. Αντίκρισε έναν ψηλό άντρα να τρέχει προς το δάσος κρατώντας το λιπόθυμο σώμα μου στους ώμους του. Αμέσως ξύπνησε τα υπόλοιπα παιδιά και τους είπε τι είδε. Πανικοβλήθηκαν και δεν ήξεραν τι να κάνουν. Η Κατερίνα, που ήταν η πιο ψύχραιμη και θαρραλέα της παρέας, πρότεινε να πάνε στην μυστηριώδη καλύβα του δάσους, καθώς πίστευε ότι εκεί πιθανότατα θα με είχε μεταφέρει ο άντρας και πραγματικά είχε δίκιο. Τα παιδία μάζεψαν ό,τι κουράγιο τους είχε απομείνει, πήραν μια βαθιά ανάσα και ξεκίνησαν για να με βρουν.\nΜετά από κάποια ώρα άνοιξα τα μάτια μου και συνειδητοποίησα ότι δεν μπορούσα να κουνηθώ. Κάποιος με είχε δέσει μέσα σε ένα σκοτεινό δωμάτιο με μία απαίσια μυρωδιά τριγύρω, που μύριζε σαν αίμα. Όντως υπήρχε αίμα. Προσπάθησα να λυθώ όμως τα σχοινιά ήταν πολύ σφιχτά δεμένα. Άρχιζα να φωνάζω απεγνωσμένα καλώντας σε βοήθεια, μα ήταν μάταιο. Ξαφνικά η πόρτα άνοιξε και μπήκε μέσα ένας άντρας. Τότε μου είπε:\n«Μην φωνάζεις, είναι ανώφελο. Δεν πρόκειται να σε ακούσει κανένας».\n«Ποιος είσαι; Τι θέλεις από εμένα;» του αποκρίθηκα.\nΔεν μου απάντησε, μόνο γέλασε με ένα περίεργο γέλιο και με κοίταξε με ένα δολοφονικό βλέμμα, σαν να ήθελε να μου κάνει κακό κι έφυγε από το δωμάτιο. Η καρδιά μου χτυπούσε τόσο δυνατά, που κόντευε να σπάσει από τον φόβο. Τότε θυμήθηκα κάτι που είχα ακούσει στην τηλεόραση πριν μία βδομάδα, σχετικά με την εξαφάνιση πέντε κοριτσιών. Σε συνδυασμό αυτού λοιπόν, το περιστατικό με τον περίεργο άντρα στο δάσος με τα ματωμένα ρούχα να σκάβει στο χώμα και του αίματος που υπήρχε στο δωμάτιο, πανικοβλήθηκα. Σκέφτηκα ότι ίσως να είχε φτάσει το τέλος μου και πως δεν πρόκειται να με έβρισκε κανένας μέσα στην ερημιά. Τότε θυμήθηκα τα λόγια του πατέρα και της μητέρας μου, που μου είχαν πει κάποτε: «Σε όποια δυσκολία και αν βρεθείς, ποτέ μην χάσεις το θάρρος σου και να παλέψεις για την ζωή σου». Ξαφνικά ένιωσα τόση δύναμη μέσα μου και είπα στον εαυτό μου, πως τίποτα δεν είχε τελειώσει ακόμη. Άρχισα να κοιτάω τριγύρω για κάτι που θα με βοηθούσε να λύσω τα σχοινιά και να καταφέρω να δραπετεύσω. Δεν υπήρχε τίποτα. Το δωμάτιο ήταν άδειο. Δεν έχασα το θάρρος μου όμως και προσπάθησα να θυμηθώ αν είχα κάτι στις τσέπες μου που θα βοηθούσε. Για καλή μου τύχη, επειδή βρισκόμασταν στην εξοχή, πάντα κουβαλούσα μαζί μου ένα μικρό σουγιαδάκι που μου είχε χαρίσει το αγόρι μου, ο Αλέξανδρος. Με το δεξί μου χέρι που ήταν κοντά στο παντελόνι μου, το τέντωσα για να φτάσω το σουγιαδάκι. Η τύχη ήταν προς το μέρος μου. Κατάφερα να το πάρω και αμέσως άρχισα να παλεύω με νύχια και με δόντια για να κόψω το σχοινί.\nΕντωμεταξύ τα παιδιά είχαν φτάσει στην καλύβα. Ο Αλέξανδρος πήρε ένα μεγάλο και χοντρό ξύλο που βρήκε στο δάσος και με αποφασιστικότητα προσέγγισε με προσοχή την καλύβα. Είδε κοντά στην πόρτα, να είναι πεσμένο το βραχιόλι που φορούσα και τότε κατάλαβε πως σίγουρα βρισκόμουν εκεί μέσα και κινδύνευα. Άνοιξε την πόρτα σιγά σιγά και δεν είδε κανέναν. Προχώρησε στο εσωτερικό και άκουσε μία κραυγή από το κάτω μέρος. Προχώρησε και βρήκε μία πόρτα που οδηγούσε κάτω από την καλύβα. Έτρεξε προς τα κάτω, χωρίς να σκεφτεί τίποτα. Είδε φως σε ένα δωμάτιο και την σκιά ενός μεγαλόσωμου ανθρώπου. Προσέγγισε με προσοχή και αντίκρισε τον άντρα που είχε δει στο δάσος, να κρατάει ένα τσεκούρι στο χέρι και να είναι έτοιμος να με χτυπήσει. Αμέσως, χωρίς δεύτερη σκέψη, πήγε από πίσω του και τον χτύπησε δυνατά στο κεφάλι και εκείνος έπεσε κάτω. Ένιωσα τόσο μεγάλη ανακούφιση που τον είδα. Με πήρε αγκαλιά και τρέξαμε γρήγορα να φύγουμε από εκεί. Τα υπόλοιπα παιδιά μόλις με είδαν χάρηκαν και τρέξαμε όλοι μαζί όσο πιο γρήγορα μπορούσαμε στο αυτοκίνητο.\nΜόλις φτάσαμε στο χωριό, πήγαμε αμέσως στην αστυνομία και τους είπαμε τι είχε συμβεί. Μας είπαν ότι αυτός ο άντρας καταζητούνταν και πιθανότατα να ήταν υπεύθυνος για την εξαφάνιση των κοριτσιών. Αμέσως, κάλεσαν ενισχύσεις και πήγαν πάνω στο βουνό για να τον πιάσουν.\nΤο σοκ που είχα δεχτεί ήταν μεγάλο. Με πήγαν στο νοσοκομείο γιατί είχα κάποια τραύματα και μία πληγή στο κεφάλι μου από το χτύπημα που είχα δεχτεί κι έπρεπε να εκτιμηθεί η κατάστασή μου. Συλλογίστηκα τι είχε συμβεί και με πήρανε τα κλάματα γιατί συνειδητοποίησα πως αν αργούσε έστω κι ένα λεπτό ο Αλέξανδρος τώρα θα ήμουν νεκρή! Την άλλη μέρα το πρωί, ήρθαν οι γονείς μου στο νοσοκομείο για να με δουν γιατί είχαν τρομοκρατηθεί τόσο πολύ με αυτό που έμαθαν. Η μητέρα μου με αγκάλιασε και εκείνη την ώρα ένιωσα τεράστια ασφάλεια. Ακούσαμε στις ειδήσεις πως η αστυνομία συνέλαβε έναν κατά συρροή δολοφόνο σε μία καλύβα στο βουνό και πως ομολόγησε τις δολοφονίες των πέντε κοριτσιών που αγνοούνταν. Οι φίλοι μου ήρθαν στο δωμάτιό μου για να δουν πώς είμαι και να μου πουν για την σύλληψη του μυστηριώδη άντρα.\nΜετά από αυτή την τρομακτική εμπειρία που είχαμε, αποφασίσαμε να μην ξανά πάμε ποτέ για κατασκήνωση στο βουνό.


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Η Παναγία στη Σίκινο μένει μόνο μία μέρα στον ναό της\nΟ Παναγιώτης Σεγρέδος μεταφέρει την εικόνα από το σπίτι του –στο οποίο παρέμεινε για έναν ολόκληρο χρόνο– στην εκκλησία, παραμονή της εορτής των Εισοδίων στη Χώρα Σικίνου. (Φωτογραφίες: Αλεξία Τσαγκάρη)\nΓράφει η ΜΑΡΓΑΡΙΤΑ ΠΟΥΡΝΑΡΑ\nΉταν η εκπλήρωση μιας παλιάς υπόσχεσης. Το είχα τάξει στους κατοίκους της Σικίνου πως θα τους επισκεφθώ στα Εισόδια της Θεοτόκου για να βρεθώ στο πανηγύρι τους. Μεγάλη η Χάρη της Παναγίας, μεγάλη και η γιορτή για το νησάκι με τις 200 ψυχές. Επιμένουν να ζουν εκεί με τον τραχύ και ανεμοδαρμένο χειμώνα, με λιγοστές ανέσεις. Πλοίο από τον Πειραιά πιάνει δύο φορές την εβδομάδα. Όσο για τα ιατρικά απρόοπτα, καλά να ’ναι το ελικοδρόμιο για αεροδιακομιδή με το ΕΚΑΒ. Ευτυχώς, για όλα τα υπόλοιπα υπάρχουν –όπως λένε– ο Θεός και ο γείτονας. Η πίστη και η αλληλοβοήθεια κρατούν τους ανθρώπους ζωντανούς και μονοιασμένους. «Να έρθεις χειμώνα, να δεις το έθιμό μας, να ακούσεις τον ιερέα μας, τον παπα-Θοδωρή να παίζει βιολί να γιάνει η καρδιά σου», με προέτρεπαν. Είχαν δίκιο. Ήταν μια εμπειρία ιαματική.\nΤο «Αδαμάντιος Κοραής» αναχώρησε Δευτέρα μεσημέρι για να κάνει τον περίπλου των Κυκλάδων προτού φτάσει στην Αλοπρόνοια. Εντεκα ώρες ταξίδι.\nΣε κάθε λιμάνι κατέβαινε ο καταπέλτης του πλοίου, έβγαιναν οι λιγοστοί επισκέπτες, ανέβαιναν ακόμα πιο λίγοι. Μια «χορογραφία» με ανθρώπους, φορτηγά, νταλίκες και δέματα, που την ξέρουμε από τις διακοπές μας. Μόνο που τώρα το κατάστρωμα είναι άδειο, το κρύο σε κάνει να ζαρώνεις στην κουπαστή και τα νησιά είναι σκοτεινά και έρημα.\nΜεσάνυχτα και κάτι, φάνηκε η Σίκινος, ένας σκούρος όγκος μέσα στα κύματα. Μας περίμενε στην προβλήτα ο φίλος και παλιός δήμαρχος του νησιού, ο Γιάννης Συρίγος. Θα μας τακτοποιούσε να κοιμηθούμε με τη φωτογράφο Αλεξία Τσαγκάρη σε κάποιο σπίτι πάνω στον οικισμό. Αν και βράδυ, τα ασβεστωμένα σοκάκια λαμποκοπούσαν στην ξαστεριά. Μύριζε καθαρός αέρας. Αλλά και το ξημέρωμα στις Κυκλάδες είναι πάντα υπερβατικό. Ο ήλιος βγήκε μέσα από τη θάλασσα και φώτισε τις ράχες της Πάρου, της Αντιπάρου, της Ίου, της Μήλου, της Κιμώλου, της Φολεγάνδρου. Θες δε θες, αισθάνεσαι στο κέντρο του κόσμου.\nΠρώτα πρώτα πήγαμε να δούμε το μικρό εκκλησάκι της Επισκοπής, μερικά χιλιόμετρα μακριά από τον οικισμό, πλάι στην τοποθεσία όπου ήταν η αρχαία πόλη της Σικίνου. Είναι ένα ρωμαϊκό μαυσωλείο που στέκει στην ίδια θέση από τον 2ο αιώνα μ.Χ. Μετατράπηκε κάποτε σε εκκλησία, το σουλούπι του άλλαξε, απέκτησε τρούλο και ιερό. Μέχρι το 1960 λειτουργούσε κανονικά, ώσπου άρχισε να έχει στατικά προβλήματα. Οι εργασίες αναστήλωσης ξεκίνησαν το 2017 χάρις στον αγώνα των κατοίκων, τη βοήθεια της Ελληνικής Εταιρείας Πολιτισμού και Περιβάλλοντος και την έγνοια του επικεφαλής της Εφορείας Κυκλάδων Δημήτρη Αθανασούλη. Το καλοκαίρι ήρθε στο φως ένα σπουδαίο απρόσμενο εύρημα. Ο ασύλητος τάφος μιας γυναίκας με σημαντικά κτερίσματα, για την οποία μάλλον κτίστηκε το μνημείο. Μια εντοιχισμένη επιγραφή μάς αποκάλυπτε πιθανώς και το όνομά της. Είναι η Νικώ.\nΜπήκα προσεκτικά στο εσωτερικό του ναού, όπου έχει ανασκαφεί ολόκληρο το δάπεδο. Οι πλάκες ήταν τακτοποιημένες και αριθμημένες στο προαύλιο. Οι αρχαιολόγοι που δούλευαν εκεί μου έδειξαν τον τάφο. Ήταν μέσα στο ιερό, εξ ου και γλίτωσε από τους αρχαιοκάπηλους, που είχαν διαταράξει άλλες ταφές στο υπόγειο.\nΣκεφτόμουν πώς μια γυναίκα –παγανίστρια κιόλας– κατάφερε να μείνει για αιώνες κρυμμένη στο άβατον της χριστιανοσύνης.\nΟ σκελετός και τα αντικείμενα μεταφέρθηκαν στην Αθήνα με ειδικό όχημα και τώρα εξετάζονται από τους ειδικούς. Σε λίγο καιρό το ξωκλήσι - μαυσωλείο, ένα αίνιγμα για τους αρχαιολόγους, θα μας δώσει διαφωτιστικές απαντήσεις για την αρχαιότητα στη Σίκινο – ιστορική περίοδος που παρέμενε ως τώρα στο σκοτάδι. Νησί απόμακρο, αλίμενο και μικρό, δεν βγήκε πολλές φορές από την αφάνεια.\nΠριν μεσημεριάσει, γυρίσαμε βιαστικά στον οικισμό. Ίσα που προλάβαμε τον παπα-Θοδωρή Αρσενικό, φημισμένο βιολιστή και μελισσοκόμο, να χτυπά τις καμπάνες.\n«Έχουμε ένα έθιμο εδώ στον τόπο μας», μου εξηγεί στα διαλείμματα της καμπανοκρουσίας. «Η εικόνα των Εισοδίων της Θεοτόκου δεν μένει στην εκκλησία της, παρά μόνον μία φορά τον χρόνο, παραμονή της γιορτής, δηλαδή απόψε. Όλο τον υπόλοιπο καιρό βρίσκεται στο σπίτι ενός κατοίκου. Υπάρχει ολόκληρος κατάλογος υποψηφίων που κρατά ο εκάστοτε ιερέας του χωριού. Πολλές φορές οι άνθρωποι περιμένουν έως και 40 χρόνια να έρθει η δική τους σειρά για να την πάρουν. Δεν είναι λίγες οι μανάδες που δηλώνουν στη λίστα τα παιδιά τους μόλις γεννηθούν, έτσι ώστε κάποια στιγμή να έρθει και στο δικό τους σπιτικό. Όποιος την κρατά έχει την υποχρέωση να τη θυμιάζει και να βαστά την πόρτα του ανοιχτή σε όποιον θέλει να προσκυνήσει και να προσευχηθεί. Την παραμονή της γιορτής κάνουμε πομπή, την παίρνουμε από εκεί όπου βρίσκεται και την πάμε στην εκκλησία της. Ψάλλουμε τον εσπερινό. Οι γυναίκες του χωριού πάνε να προετοιμάσουν το φαγητό για το πανηγύρι της επόμενης ημέρας».\nΈνα ευωδιαστό πέπλο από λιβάνι και ομίχλη\n«Ανήμερα πια» συνεχίζει ο ιερέας, «μετά τη λειτουργία, βγαίνουμε για περιφορά. Ύστερα, μόλις όλα είναι έτοιμα, παίρνουμε μαζί το εικόνισμα και κινούμε για το πανηγύρι όπου τρώμε μαζί όλοι οι κάτοικοι του χωριού και οι επισκέπτες. Τα έξοδα τα καλύπτει ο πανηγυράς, δηλαδή ο τελευταίος κάτοχος της εικόνας. Και σαν τελειώσει η ψαρόσουπα, τότε όλοι μαζί πάλι, πάμε την εικόνα στο σπίτι όπου θα περάσει τον επόμενο χρόνο».\nΟ πατήρ Θεόδωρος Αρσενικός τελεί τον εσπερινό στην εκκλησία όπου θα διανυκτερεύσει η εικόνα, παραμονή της γιορτής της Παναγίας.\nΣιγά σιγά άρχισε να μαζεύεται ο κόσμος. Μαζί άλλαζε και ο καιρός. Ο νοτιάς έφερε πάχνη, «κατσιφούρα» την λένε οι ντόπιοι. Με δυσκολία διέκρινες μπροστά στα δέκα μέτρα μέσα στα ασβεστωμένα σοκάκια. Η ασπρίλα σε τύφλωνε. Και εκεί συνέβη κάτι μυστηριακό: όπως κατηφόριζε η πομπή για το σπίτι του Παναγιώτη Σεγρέδου που είχε το εικόνισμα και οι γυναίκες είχαν βγει στα κατώφλια τους με τα θυμιατά στα χέρια, ο καπνός από το λιβάνι έσμιγε με την ομίχλη από τον ουρανό. Ένα ευωδιαστό πέπλο κάλυπτε τα πάντα. Στην εκκλησία, το φως των κεριών ανέδιδε ζεστασιά και όλοι έσκυβαν στο εικόνισμα, αυτήν την αλμυροφιλημένη Παναγία, στην οποίαν οι νησιώτες και οι θαλασσινοί προστρέχουν για βοήθεια. Με τους άρτους ανά χείρας βγήκαμε έξω και η ατμόσφαιρα είχε ξελαμπικάρει.\nΤο επόμενο πρωί, ανήμερα της εορτής, η εκκλησία ξαναγέμισε ασφυκτικά. Ο Μάρκος Ζαγοραίος, ο χτίστης του χωριού, έψελνε μαζί με τη μοναδική καλόγρια του μοναστηριού, τη Δωροθέα από τη Ρουμανία. Για την ακρίβεια έψελναν όλοι, μεγάλοι και μικροί, κοντά στους ντόπιους και όσοι Σικινιώτες ήρθαν από την Αθήνα για την περίσταση, όπως ο Πέτρος Φρονίστας, συνταξιούχος οικονομολόγος. Οι ψαλμωδίες δεν έχασαν την ικμάδα τους ούτε στην κατάβαση προς το μέρος όπου έγινε το τραπέζι, δύο χιλιόμετρα ποδαρόδρομο. «Εκατό κιλά ψάρι και θαλασσινά, ζωή να ’χουμε». μου είπε ο Νικόλας Σεγρέδος, με το παρατσούκλι «Μπαλότος», πατέρας του πανηγυρά. Η «Μπαλόταινα» είχε οργανώσει όλο το καθάρισμα των ψαριών, το μαγείρεμα στα τσουκάλια, το στρώσιμο των σερβίτσιων. Στριμωχθήκαμε στα τραπέζια και οι γυναίκες μάς σέρβιραν την πιο ωραία ψαρόσουπα που έχω φάει. Το ντόπιο κρασί είναι ονομαστό. Ήμασταν πάνω από 200 άτομα και όμως αισθανόσουν μια οικογένεια, με μια γλύκα να αιωρείται και με πειράγματα από τη μία παρέα στην άλλη.\nΗ νέα κατοικία\nΚαι ύστερα η ανάβαση προς τη νέα κατοικία της εικόνας. Η νοικοκυρά είχε στήσει ένα τραπέζι, με κολλαριστά υφάσματα, μαξιλάρι, κέντημα στον τοίχο, να μην ακουμπά η Παναγιά το ντουβάρι, καντήλι αναμμένο και φρέσκα άνθη. Τα κεράσματα ήταν λικέρ, μαστίχες, γλυκίσματα, αμυγδαλωτά. Εκείνη την ώρα στηνόταν άλλο γλέντι παραδίπλα με τον παπα-Θοδωρή να παίζει βιολί. Με την ψυχή στο στόμα τρέξαμε να προλάβουμε το καράβι στο λιμάνι, να μας πάει στη Σαντορίνη, να φύγουμε αεροπορικώς για Αθήνα. Και στην πτήση, πάνω από το Αιγαίο όπου έδυε ο ήλιος, αισθάνθηκα πόσο τυχεροί είμαστε που γεννηθήκαμε σε αυτόν τον τόπο.\nΟι φωτογραφίες 2 και 4 είναι παρμένες από το ιστολόγιο tripadvisor.com.gr\nΑναρτήθηκε από kgrek στις 7:19 μ.μ.\nΕτικέτες ΕΘΙΜΑ, ΣΙΚΙΝΟΣ, ΤΑΞΙΔΙΑ, ΤΟΥΡΙΣΜΟΣ


ΤΙ (ΔΕΝ) ΕΙΝΑΙ ΦΙΛΑΝΑΓΝΩΣΙΑ: ΔΙΕΥΡΥΝΟΝΤΑΣ ΤΗΝ ΕΝΝΟΙΑ ΤΗΣ ΑΝΑΓΝΩΣΗΣ - Τaλκ - για γονείς που τα βλέπουν όλα\nHomeΒΙΒΛΙΟΤΙ (ΔΕΝ) ΕΙΝΑΙ ΦΙΛΑΝΑΓΝΩΣΙΑ: ΔΙΕΥΡΥΝΟΝΤΑΣ ΤΗΝ ΕΝΝΟΙΑ ΤΗΣ ΑΝΑΓΝΩΣΗΣ\nΤΙ (ΔΕΝ) ΕΙΝΑΙ ΦΙΛΑΝΑΓΝΩΣΙΑ: ΔΙΕΥΡΥΝΟΝΤΑΣ ΤΗΝ ΕΝΝΟΙΑ ΤΗΣ ΑΝΑΓΝΩΣΗΣ\nΜάρτιος 31, 2014/\nΟι Εκδόσεις Μεταίχμιο, με αφορμή την Παγκόσμια Ημέρα Παιδικού Βιβλίου, διοργανώνουν βιωματικό εργαστήρι για εκπαιδευτικούς και γονείς στον Πολυχώρο, με θέμα «Τι (δεν) είναι φιλαναγνωσία: Διευρύνοντας την έννοια της ανάγνωσης». Τι είναι αυτό που μας κάνει να αγαπάμε την ανάγνωση και πώς ως γονείς ή εκπαιδευτικοί μπορούμε να το εμπνεύσουμε ή να το αποτρέψουμε;\nΣε μια σύγχρονη εκπαίδευση κεντρικό γνώρισμα αποτελεί η φιλαναγνωσία και οι επιμέρους στόχοι της. Το πώς αντιλαμβανόμαστε τη φιλαναγνωσία είναι εκ των πραγμάτων μοιραία συνδεδεμένο με το πώς αντιλαμβανόμαστε την ανάγνωση. Η ανάγνωση όμως, δεν είναι κάτι ενιαίο και όλοι οι αναγνώστες δεν κάνουμε τα ίδια πράγματα. Σε αυτό το βιωματικό εργαστήρι αναπεριγράφουμε τη δραστηριότητα της ανάγνωσης σε μια προσέγγιση που δέχεται την αλλαγή σαν φυσική διαδικασία και τοποθετεί στο επίκεντρο τη δημιουργικότητα, την ελευθερία και την πρωτοτυπία. Σας καλούμε να επανεξετάσετε τη δική σας σχέση σας με την ανάγνωση και να τροφοδοτηθείτε με ιδέες για να εμπνεύσετε την αγάπη για το διάβασμα στα παιδιά ή τους μαθητές σας.\nΤο εργαστήρι απευθύνεται σε γονείς, εκπαιδευτικούς, αλλά και σε όποιον ενδιαφέρεται να διευρύνει την έννοια της ανάγνωσης και θα σας βοηθήσει να:\n•ανακαλύψετε όψεις της ανάγνωσης συχνά απαρατήρητες,\n•αναπροσδιορίσετε τη «φιλαναγνωσία» αναγνωρίζοντας διαφορετικές εκδοχές της αγάπης για το διάβασμα,\n•τροφοδοτηθείτε με ιδέες που καλλιεργούν μορφές δημιουργικής ανάγνωσης για εσάς, τα παιδιά ή τους μαθητές σας,\n•βρείτε τρόπους να εμπνεύσετε την αγάπη για το διάβασμα σε άλλους με επίκεντρο την ελευθερία,\n•επανεξετάσετε τη σχέση σας με την ανάγνωση.\nΠού: Στον ΠΟΛΥΧΩΡΟ ΜΕΤΑΙΧΜΙΟ (Ιπποκράτους 118, Αθήνα)\nΠότε: Τετάρτη, 2 Απριλίου 2014, 19:00-21:00\nΕισηγήτρια: Μαρέττα Σιδηροπούλου (εξειδικευμένες σπουδές στην ανάγνωση και τις χρήσεις των βιβλίων)\nΑντί εισιτηρίου απαιτείται κατά την προσέλευση των συμμετεχόντων η αγορά ενός παιδικού βιβλίου ελάχιστης ονομαστικής αξίας 5 ευρώ.\nΤο εργαστήρι πραγματοποιείται και εντάσσεται στο πλαίσιο της πανελλήνιας καμπάνιας Απρίλιος-Μέρες Βιβλίου 2014 του Δικτύου για τα Δικαιώματα του Παιδιού.\nΌσοι ενδιαφέρεστε να παρακολουθήσετε, δηλώστε συμμετοχή στο e-mail: polychoros@metaixmio.gr, σημειώνοντας τα προσωπικά σας στοιχεία (ονοματεπώνυμο, διεύθυνση, τηλέφωνα επικοινωνίας, e-mail, επάγγελμα και ειδικότητα) και την ένδειξη ΕΠΙΘΥΜΩ ΝΑ ΣΥΜΜΕΤΑΣΧΩ ΣΤΟ ΒΙΩΜΑΤΙΚΟ ΕΡΓΑΣΤΗΡΙ ΓΙΑ ΤΗ ΦΙΛΑΝΑΓΝΩΣΙΑ). Όσοι ειδοποιηθούν ηλεκτρονικά για τη συμμετοχή τους θα πρέπει να μας επιβεβαιώσουν την κράτηση της θέσης έως την ημερομηνία που θα τους ανακοινωθεί. Στο τέλος του εργαστηρίου θα δοθούν βεβαιώσεις παρακολούθησης στους εκπαιδευτικούς, εφόσον ζητηθεί κατά τη δήλωση συμμετοχής.\nΗ Μαρέττα Σιδηροπούλου έχει βασικές σπουδές στη Φιλοσοφία και Παιδαγωγική του ΑΠΘ, μεταπτυχιακές σπουδές Φύλου στο Πανεπιστήμιο Αιγαίου και Δημιουργικής Γραφής στο Πανεπιστήμιο Δυτικής Μακεδονίας. Στο διδακτορικό της, στην Κοινωνική Ανθρωπολογία του Πανεπιστημίου Αιγαίου, ασχολήθηκε με την ανάγνωση και τις χρήσεις των βιβλίων. Έχει διδάξει δημιουργική γραφή σε σχολεία, συμμετέχει σε ερευνητικά προγράμματα και είναι συγγραφέας επιστημονικών άρθρων.\nRelated Posts Η ΒΑΪΑΝΑ ΕΡΧΕΤΑΙ ΣΤΟΝ ΠΟΛΥΧΩΡΟ ΜΕΤΑΙΧΜΙΟ\nΕΧΑΣΑ ΤΗ ΜΥΤΗ ΜΟΥ ΚΑΙ ΨΑΧΝΩ ΝΑ ΤΗΝ ΒΡΩ\nΧΑΡΙΣΤΕ ΒΙΒΛΙΑ, ΧΑΡΙΣΤΕ ΧΑΜΟΓΕΛΑ\nΖΩΓΡΑΦΙΚΗ, ΠΕΣ ΜΟΥ ΤΑ ΜΥΣΤΙΚΑ ΣΟΥ\nLeave a Reply Ακύρωση απάντησης\tΔΙΑΒΑΣΤΕ ΕΠΙΣΗΣ\tΕΣΥ ΠΟΣΗ ΕΪΤΙΛΑ ΑΝΤΕΧΕΙΣ; ΑΝΑΜΝΗΣΕΙΣ ΑΠΟ ΤΑ ’80S\nΑΠΟΚΡΙΑΤΙΚΕΣ ΜΑΣΚΕΣ ΓΙΑ ΕΚΤΥΠΩΣΗ\nΚΑΡΝΑΒΑΛΙΚΗ ΠΑΡΕΛΑΣΗ ΣΤΟ ΡΕΝΤΗ\nΤΟ ΘΡΥΛΙΚΟ ΔΙΔΥΜΟ LEGO BATMAN & LEGO ROBIN ΣΤΟ KIDOM\nΔΙΑΓΩΝΙΣΜΟΙ\tΠΡΟΣΚΛΗΣΕΙΣ\tABOUT US\tΈνα μεσημέρι ενός ζεστού καλοκαιριού μια μαμά σκέφτηκε πως δεν υπάρχει ένα freepress για γονείς. Μήνες αργότερα, ένα φθινοπωρινό βράδυ, τυπώθηκε το πρώτο Τaλκ και από τότε-κάθε μήνα-συντροφεύει τους γονείς που…τα βλέπουν όλα. Το www.talcmag.gr είναι το ψηφιακό αποτύπωμά της εφημερίδας μας αλλά και όλων όσων ενδιαφέρουν τους γονείς σήμερα. TwitterΕσύ πόση εϊτίλα αντέχεις! Αναμνήσεις από τη δεκαετία του '80, με αφορμή την έκθεση στην Τεχνόπολη.… https://t.co/355kXvqhIH13 hours agoΚερδίστε δυο spring bracelets από το κατάστημα Jour! https://t.co/a1qIH2ynlf https://t.co/Az0RowXtnM14 hours ago ΠΛΗΡΟΦΟΡΙΕΣΣΗΜΕΙΑ ΔΙΑΝΟΜΗΣ


Αφήνοντας πίσω το 2018 - Του Γιάννη Ανδρέου | Loutraki 365\nΑφήνοντας πίσω το 2018 - Του Γιάννη Ανδρέου\n31 Δεκ, 2018 | 09:00 By Αλέξανδρος Κανδρής 0 Σχόλια\nΑποχαιρετούμε και το 2018, έναν ακόμη χρόνο δύσκολο, με συνεχιζόμενη στην Ελλάδα την ήδη παρατεταμένη κρίση με αβέβαιες τις προοπτικές εξόδου από αυτήν. Παρά τις κυβερνητικές εξαγγελίες περί οριστικής εξόδου, τέλους της λιτότητας και επιστροφής στις αγορές, αυτές, δυστυχώς, έχουν διαψευστεί για μια ακόμα φορά.\nΕπενδύσεις δεν φαίνονται στον ορίζοντα, το Χρηματιστήριο βρίσκεται σε ιστορικά χαμηλά, οι τράπεζες και οι ΔΕΚΟ υπό κατάρρευση, η κατανάλωση φθίνει. Ο Πρωθυπουργός, ωστόσο, εμφανίζεται γαλαντόμος, διαφημίζει τα πρωτογενή πλεονάσματα μαμούθ, που όμως προέκυψαν από άγρια φορολογική επιδρομή, στραγγίζοντας τους μικρομεσαίους. Η Ελλάδα αναδείχθηκε πρωταθλήτρια στην φορολογία ανάμεσα σε όλες τις χώρες του ΟΟΣΑ, είχαμε αύξηση των ληξιπρόθεσμων χρεών προς το δημόσιο μέσα στο 2018, ένας στους δύο φορολογούμενους χρωστά στην εφορία και ξεπερνούν το 1εκ. οι φορολογούμενοι στους οποίους γίνονται κατασχέσεις λογαριασμών.\nΑκόμα και η δημιουργία ταμειακών διαθεσίμων ασφαλείας (Cash Buffer) εξυπηρετεί την εκλογική στρατηγική της Κυβέρνησης και την δημιουργία εκλογικής πελατείας, αλλά δεν διασφαλίζει την ασφαλή έξοδο της χώρας στις αγορές, που παραμένουν δύσπιστες. Επιπλέον, έχουμε εξάπλωση της μερικής απασχόλησης και γενίκευση των ελαστικών σχέσεων εργασίας, που καταδικάζουν μεγάλα τμήματα εργαζόμενων να ζει σε συνθήκες φτώχειας. Πάνω από τους μισούς Έλληνες τα βγάζουν δύσκολα πέρα, χωρίς να βλέπουν φως στο τούνελ.\nΔυστυχώς, και για το 2019, οι προοπτικές ανάτασης δεν είναι ευοίωνες. Ο υποτιθέμενος πρώτος μεταμνημονιακός προϋπολογισμός των ΣΥΡΙΖΑ-ΑΝΕΛ, όπως παρουσιάστηκε προ ημερών στη Βουλή, το επιβεβαιώνει πλήρως. Συνέχιση της ίδιας πολιτικής, των υπερπλεονασμάτων, των μακροχρόνιων δημοσιονομικών δεσμεύσεων με φόρους, λιτότητα, μεγέθυνση του φορολογικού χάσματος, μείωση κοινωνικών δαπανών και επενδύσεων, διεύρυνσης των ανισοτήτων. Στραγγαλίζει τους μικρομεσαίους για να μοιράσει ψίχουλα. Ενδεικτικά, αύξηση φόρων από αγαθά, υπηρεσίες, ΦΠΑ, εισοδήματα εμφανίζονται κατά 600 περίπου εκ. ευρώ, το 20% των φορολογουμένων θα πληρώσει το 80% των ετήσιων φόρων, περικοπή του Προγράμματος Δημοσίων Επενδύσεων κατά 550εκ. Μαζί με την υπερφορολόγηση μισθωτών, ελεύθερων επαγγελματιών και επιχειρήσεων, έχουμε και μείωση κατά 800εκ. ευρώ των κοινωνικών δαπανών (εκπαίδευση, επιδόματα ανεργίας, χρηματοδότηση νοσοκομείων κατά 79εκ. ευρώ, συνταξιοδοτική δαπάνη που μειώνεται κατά 279εκ. ευρώ)∙ επίσης, μείωση της επιδότησης των ασφαλιστικων εισφορών για νέους εργαζόμενους κατά 50εκ. ευρώ. Έτσι, επιβεβαιώνεται η συνέχιση μιας πολιτικής σε βάρος των εργαζομένων και των πιο αδύναμων.\nΤαυτόχρονα, έχουμε αναβίωση μιας αχρείαστης και τεχνητής ακραίας πόλωσης, με κοκορομαχίες, που δεν αφορούν κανέναν, δεν απαντούν στις αγωνίες του κόσμου, ούτε πολύ περισσότερο λύνουν προβλήματα. Παρότι όλοι αναγνωρίζουν το κόστος του διχασμού, που παρέτεινε την οικονομική κρίση, ο διχαστικός λόγος, και πάλι με ευθύνη ΣΥ.ΡΙΖ.Α. και Ν.Δ., επέστρεψε. Οχτώ χρόνια και τρία μνημόνια μετά, συνεχίζουν στο ίδιο μοτίβο. Και εδώ ο πραγματικός κίνδυνος είναι να εξανεμισθούν για μια ακόμα φορά οι θυσίες του Ελληνικού Λαού, ένα ακόμα πισωγύρισμα.\nΥποδεχόμαστε το 2019, ένα εκλογικό έτος, που θα συνδυάσει ευρωεκλογές, εθνικές και αυτοδιοικητικές εκλογές, στο κλίμα μιας προεκλογικής περιόδου που έχει προ πολλού εγκαινιαστεί και έχει απ’όλα. Παροχολογία, διορισμούς, ακραία πόλωση, σκανδαλολογία. Ένα μείγμα εκρηκτικό, που σε καμία περίπτωση δεν βοηθάει να βρεθεί επιτέλους ο δρόμος της πολυπόθητης εξόδου.\nΤο πραγματικό όμως διακύβευμα των εκλογών δεν είναι η εναλλαγή Τσίπρα Μητσοτάκη στην καρέκλα του πρωθυπουργού, αλλά ακριβώς αυτή η έξοδος, το πέρασμα σε μια εποχή ανάπτυξης, ασφάλειας, αξιοπρέπειας.\nΣτο Κίνημα Αλλαγής η προσπάθειά μας είναι να ανατρέψουμε την υπερφορολόγηση και την λιτότητα, αλλά και να απελευθερώσουμε κοινωνικές και παραγωγικές δυνάμεις, ώστε να καταστούν ενεργές στην ανασυγκρότηση της χώρας.\nΤο πρόγραμμά μας, το «Σχέδιο Ελλάδα», μια ολοκληρωμένη πρόταση για την ανάπτυξη, την απασχόληση, την κοινωνική δικαιοσύνη, διαπνέεται από μία εντελώς διαφορετική αντίληψη και στρατηγική. Όμως η προσέλκυση επενδύσεων απαιτεί ριζική διαφοροποίηση πολιτικής, με αλλαγές στο κράτος. Να καταστεί αυτό οδηγός και όχι αντίπαλος της ανάπτυξης. Με διαφάνεια, αξιολόγηση, αξιοκρατία παντού και γενναία αποκέντρωση. Χρειάζονται αλλαγές στην φορολογία, ισχυρά κίνητρα και διευκολύνσεις στις μικρομεσαίες επιχειρήσεις και την μέγιστη δυνατή κινητοποίηση των παραγωγικών δυνάμεων.\nΣτις επόμενες εκλογές το πραγματικό δίλημμα είναι Προοδευτική Ανατροπή με αλλαγή συσχετισμών ή διχασμός και νέα κρίση.\nΥποψήφιος βουλευτής Κορινθίας με το Κίνημα Αλλαγής


Συμβουλές για να ενυδατώσετε και να επανορθώσετε τα μαλλιά μετά τo ντεκάπαζ\nΕίτε βάφετε τα μαλλιά σας μόνοι σας στο σπίτι είτε χρησιμοποιείτε τις υπηρεσίες ενός στιλίστα, τα περισσότερα προϊόντα λεύκανσης μαλλιών περιέχουν κάποια ποσότητα χλωρίνης. Και για καλό λόγο: η χλωρίνη εξακολουθεί να είναι ένας από τους απλούστερους, ταχύτερους τρόπους για να αφαιρέσετε τη χρωστική ουσία από τα μαλλιά σας.\nΑλλά η αλλαγή του χρώματος των μαλλιών σας με χλωρίνη δεν έρχεται χωρίς κόστος. Η χλωρίνη είναι ένας σκληρός εισβολέας που διασπά τις πρωτεΐνες των μαλλιών σας για να αφαιρέσει το χρώμα. Αφού ξεπλυθεί η χλωρίνη, οι τρίχες των μαλλιών σας παραμένουν πιο ανοιχτές — και σημαντικά πιο αδύναμες\nΤο σπάσιμο, το φριζάρισμα και η ξηρότητα είναι μερικές μόνο από τις παρενέργειες που μπορεί να αντιμετωπίσετε μετά τη λεύκανση των μαλλιών σας. Αυτό το άρθρο θα σας δώσει συμβουλές που θα σας βοηθήσουν να επαναφέρετε τη δύναμη και την απαλότητα των μαλλιών σας μετά τη χρήση ντεκαπάζ.\nΜέρος του λόγου που τα λευκασμένα μαλλιά φαίνονται «τηγανισμένα» ή φριζαρισμένα είναι επειδή η επιδερμίδα της τρίχας - το στρώμα που κλειδώνει την υγρασία - έχει διαταραχθεί. Ενώ η επιδερμίδα σας αναδομείται, μπορείτε να χρησιμοποιήσετε άλλα προϊόντα για να σφραγίσετε τα μαλλιά σας και να βοηθήσετε στην αποκατάσταση της λάμψης.\nΛίγες σταγόνες ελαιόλαδο μπορούν να δώσουν στα μαλλιά σας λίγη ζωή. Χρησιμοποιήστε μόνο μερικές σταγόνες τη φορά για να απλώσετε ελαιόλαδο με τα δάχτυλά σας, εστιάζοντας στις άκρες σας.\nΤο λάδι καρύδας μπορεί επίσης να λειτουργήσει για να σφραγίσει τα μαλλιά σας και να αποτρέψει την απώλεια πρωτεΐνης. Τρίψτε λίγο λάδι καρύδας ανάμεσα στις παλάμες σας για να ζεσταθεί πριν το απλώσετε στα ξηρά, φριζαρισμένα σημεία καθώς και στις άκρες σας.\nΤο έλαιο αργκάν είναι πλούσιο σε αντιοξειδωτικά, τα οποία μπορούν να βοηθήσουν στην προστασία των μαλλιών σας από περαιτέρω φθορά. Χρησιμοποιήστε μερικές σταγόνες μετά το styling για να σφραγίσετε την υγρασία και να προσθέσετε λάμψη στα μαλλιά σας.\nΤο αμυγδαλέλαιο είναι κορεσμένο με πρωτεΐνες καθώς και με βιταμίνη Ε, η οποία μπορεί να συνδεθεί με τα μαλλιά σας και να κάνει τα μαλλιά σας πιο δυνατά. Μπορεί επίσης να γεμίσει κενά στα μαλλιά σας που τα αφήνουν επιρρεπή σε σπάσιμο μετά τη λεύκανση.\nΑπλώστε μερικές σταγόνες στα μαλλιά σας κάθε μέρα πριν βγείτε έξω από την πόρτα ή χρησιμοποιήστε αμυγδαλέλαιο ως συστατικό σε μια μάσκα βαθιάς περιποίησης.\n5. Χρησιμοποιήστε αντηλιακή προστασία\nΜετά τη λεύκανση, τα μαλλιά σας είναι ευάλωτα στο κάψιμο από το styling θερμότητας και από τον ήλιο. Το αντηλιακό για τα μαλλιά σας προστατεύει επίσης το τριχωτό της κεφαλής σας, το οποίο μπορεί να ερεθιστεί λόγω της έκθεσης στη χλωρίνη. Μπορείτε να χρησιμοποιήσετε ένα σπρέι SPF ειδικά σχεδιασμένο για μαλλιά ή μπορείτε να αναζητήσετε προϊόντα μαλλιών που περιλαμβάνουν SPF.\nΟι μάσκες μαλλιών με ενυδατικά συστατικά, όπως αβοκάντο , μέλι και ασπράδι αυγού , μπορούν να επαναφέρουν απαλότητα και ελαστικότητα στα μαλλιά σας. Μπορείτε να εφαρμόσετε μάσκες μαλλιών με απλά υλικά κουζίνας δύο ή τρεις φορές την εβδομάδα μέχρι να αρχίσει να βελτιώνεται η κατάσταση των μαλλιών σας.\n7. Ξεπλύνετε με ρυζόνερο\nΤο ξέπλυμα των μαλλιών σας με νερό που χρησιμοποιήσατε για να βράσει το ρύζι μπορεί να σας βοηθήσει να κάνετε τα μαλλιά σας πιο δυνατά. Το νερό του ρυζιού περιέχει ινοσιτόλη, την οποία μπορείτε να χρησιμοποιήσετε για να επανορθώσετε τις τρίχες από μέσα προς τα έξω.\n●Προετοιμάστε το ρυζόνερο βράζοντας το ρύζι και στραγγίζοντας το και μετά αφήστε το στο ψυγείο σας όλη τη νύχτα.\n●Για καλύτερα αποτελέσματα, μεταφέρετε μια μικρή ποσότητα σε ένα δοχείο που μπορείτε να χρησιμοποιήσετε εύκολα στο ντους.\n●Μπορείτε να ξεπλένετε τα μαλλιά σας με ρυζόνερο κάθε μέρα εάν τα μαλλιά σας είναι εξαιρετικά ταλαιπωρημένα\nΤα μαλακτικά προϊόντα που είναι διαθέσιμα μπορούν να βοηθήσουν στην αναζωογόνηση των κατεστραμμένων από τη ντεκαπάζ μαλλιών. Μερικά μαλακτικά είναι παχιά και μπορείτε να τα εφαρμόσετε στο ντους. Άλλες είναι απλές φόρμουλες με σπρέι που μπορείτε να βάλετε στα μαλλιά σας πριν βγείτε έξω για την ημέρα.\n9. Αποφύγετε το θερμό styling\nΑμέσως μετά τη λεύκανση, τα μαλλιά σας είναι ιδιαίτερα ξηρά και ευάλωτα σε ζημιές από τη θερμότητα. Περιορίστε τη συχνότητα που στεγνώνετε με πιστολάκι, κατσαρώνετε ή ισιώνετε τα μαλλιά σας με ζεστά εργαλεία τις εβδομάδες μετά το ντεκαπα΄ζ.\n10. Προσοχή με το χλώριο\nΑφού η χλωρίνη έχει θέσει σε κίνδυνο τη δύναμη των μαλλιών σας, το χλώριο μπορεί να επιδεινώσει το πρόβλημα και να κάνει τα μαλλιά σας ακόμα πιο αδύναμα. Το χλώριο μπορεί επίσης να δώσει στα ντεκαπαρισμένα μαλλιά μια μπρούτζινα ξανθή, πρασινωπή απόχρωση ή καρότο-πορτοκαλί απόχρωση.\nΞεπλύνετε τα μαλλιά σας με δροσερό νερό ακριβώς πριν μπείτε στην πισίνα ή σε οποιαδήποτε άλλη πηγή χλωριωμένου νερού. Ξεπλύνετε ξανά τα μαλλιά σας αμέσως αφού περάσετε χρόνο σε χλωριωμένο νερό. Μπορεί να θέλετε να χρησιμοποιήσετε ένα σκουφάκι κολύμβησης για να προστατέψετε\n11. Χτενίστε μόνο όταν είναι βρεγμένα\nΤα μαλλιά που έχουν λευκανθεί είναι πιο επιρρεπή σε εμπλοκές και μπερδέματα. Χρησιμοποιήστε μια χτένα με φαρδιά δόντια ή μια βρεγμένη βούρτσα με εύκαμπτες τρίχες για καλύτερα αποτελέσματα.\nΌταν ντεκαπα΄ρετε τα μαλλιά σας, αφαιρείτε επίσης τα φυσικά έλαια από το θύλακα της τρίχας. Ενώ ο θύλακας της τρίχας σας επουλώνεται, μειώστε τη συχνότητα που λούζετε τα μαλλιά σας. Χρειάζεται λίγη εξοικείωση, αλλά πολλοί άνθρωποι αναφέρουν ότι τα μαλλιά τους αντιδρούν μια χαρά στο λούσιμο μία ή δύο φορές την εβδομάδα.\n13. Πλένεται με κρύο νερό\nΤα μαλλιά που έχουν καταστραφεί από τη θερμότητα δεν πρέπει να πλένονται με ζεστό νερό. Ο ατμός από το ντους σας μπορεί να ανοίξει την επιδερμίδα σας και να προκαλέσει περαιτέρω ζημιά στις τρίχες σας. Όταν λούζετε τα μαλλιά σας, φροντίστε να διατηρείτε τη θερμοκρασία σε ένα μεσαίο προς χλιαρό επίπεδο. Κλείστε το πλύσιμο με λίγο δροσερό νερό για να σφραγιστεί η υγρασία.\nΤο κόψιμο των σπασμένων άκρων μπορεί να βοηθήσει να δώσουν νέα πνοή στα μαλλιά που έχουν καταστραφεί από τη χλωρίνη. Ζητήστε από τον κομμωτή σας να κόψει 2 έως 3 ίντσες - μπορεί να αισθανθείτε σαν ένα βάρος που σηκώθηκε από τους ώμους σας.\nΣυμβουλές για την αποκατάσταση των ταλαιπωρημένων μαλλιών\nΕάν το ντεκαπα΄ζ ή άλλοι περιβαλλοντικοί παράγοντες έχουν καταστρέψει σοβαρά τα μαλλιά σας, ίσως χρειαστεί να προχωρήσετε πέρα από τις απλές αλλαγές στον τρόπο ζωής και τις θεραπείες στο σπίτι.\nΕάν η φθορά από το ντεκαπάζ σημαίνει ότι τα μαλλιά σας έχουν αρχίσει να πέφτουν, δοκιμάστε μερικές αποδεδειγμένες μεθόδους για φυσική αναγέννηση των μαλλιών.\n15. Μασάζ τριχωτού της κεφαλής\nΈνα μασάζ στο τριχωτό της κεφαλής μπορεί να αυξη΄ση την κυκλοφορία του αίματος στο κεφάλι σας και βοηθούν στην τόνωση της ανάπτυξης των μαλλιών. Δοκιμάστε να κάνετε μασάζ στο τριχωτό της κεφαλής σας κάθε φορά που λούζετε τα μαλλιά σας, εστιάζοντας στους κροτάφους και στον αυχένα σας.\n16. Λάδι δεντρολίβανου\nΕρευνα υποδηλώνει ότι το έλαιο δεντρολίβανου μπορεί να προάγει την ανάπτυξη των μαλλιών. Αναμείξτε το λάδι δεντρολίβανου με ένα λάδι, όπως το λάδι καρύδας, και κάντε μασάζ στο τριχωτό της κεφαλής σας.\nΟ χυμός κρεμμυδιού είχε πολλά υποσχόμενα αποτελέσματα για την αναγέννηση των μαλλιών σε μελέτες σε ζώα . Ανακατέψτε μερικά κρεμμύδια και απλώστε το χυμό στο τριχωτό της κεφαλής σας, αφήνοντάς το να μουλιάσει στο τριχωτό της κεφαλής σας για έως και 15 λεπτά. Ξεπλύνετε καλά πριν λουστείτε όπως θα κάνατε συνήθως.\nΤο ντεκαπάζ μπορεί να ερεθίσει το δέρμα στο τριχωτό της κεφαλής σας και να προκαλέσει ερυθρότητα, ξηρό τριχωτό της κεφαλής και ξεφλούδισμα. Εξετάστε αυτές τις λύσεις DIY για να περιποιηθείτε το δέρμα στο κεφάλι σας:\nΤο έλαιο μέντας μπορεί να αυξήσει την κυκλοφορία στο τριχωτό της κεφαλής σας και να βοηθήσει στην ανακούφιση από τον κνησμό. Έχει αντιφλεγμονώδεις ιδιότητες, γεγονός που το καθιστά ένα εξαιρετικό DIY για τη θεραπεία του ξεφλουδισμένου ή φλεγμονώδους τριχωτού της κεφαλής.\nΗ αλόη βέρα μπορεί επίσης να χρησιμοποιηθεί για να βοηθήσει στην επούλωση του κατεστραμμένου και φλεγμονώδους τριχωτού της κεφαλής. Οι ενυδατικές και αντιφλεγμονώδεις ιδιότητές του μπορούν να βοηθήσουν στην επούλωση της βλάβης στα μαλλιά σας καθώς και στο τριχωτό της κεφαλής σας όταν εφαρμόζετε τοπικά καθαρή αλόη βέρα.\nΗ αμαμελίδα έχει ισχυρές στυπτικές ιδιότητες και μπορεί να χρησιμοποιηθεί ως αντιφλεγμονώδες. Η εφαρμογή αραιωμένης αμαμελίδας απευθείας στο τριχωτό της κεφαλής σας (αποφεύγοντας τα μαλλιά σας αν είναι δυνατόν) μπορεί να φέρει ένα μυρμήγκιασμα, μια αίσθηση επούλωσης στο κεφάλι σας και να ανακουφίσει το κατεστραμμένο τριχωτό της κεφαλής.\nΕάν το σπάσιμο των μαλλιών είναι ένα συνεχές πρόβλημα για εσάς μετά τη λεύκανση των μαλλιών σας, σκεφτείτε μία από αυτές τις σπιτικές θεραπείες:\n21. Λάστιχα μαλλιών\nΑυτή η σφιχτή αλογοουρά μπορεί να ασκεί επιπλέον πίεση στα μαλλιά σας στη ρίζα, καθιστώντας τα πιο επιρρεπή στο σπάσιμο. Κρατήστε τα μαλλιά σας χαμηλά και χαλαρά όποτε μπορείτε.\n22. Αφήστε τα μαλλιά να στεγνώσουν στον αέρα όποτε είναι δυνατόν\nΗ χρήση στεγνωτήρα μαλλιών ή ακόμα και πετσέτας για να επιταχύνει τη διαδικασία στεγνώματος μπορεί να προκαλέσει ζημιά στην επιδερμίδα των μαλλιών σας, η οποία πρέπει να λειτουργήσει για την αποκατάσταση των πρωτεϊνών μετά τη λεύκανση.\nΠόσο συχνά πρέπει να κάνετε λεύκανση;\nΗ συχνή λεύκανση των μαλλιών σας θα έχει ως αποτέλεσμα ολοένα και μεγαλύτερη ζημιά. Μην ντεκαπα΄ρετε τα μαλλιά σας περισσότερο από μία φορά κάθε 2 μήνες περίπου. Η Αμερικανική Ακαδημία Δερματολόγων συνιστά να δίνετε στα μαλλιά σας ένα διάλειμμα για 8 έως 10 εβδομάδες μεταξύ των συνεδριών επεξεργασίας.\nΌταν έρθει η ώρα να αγγίξετε το λευκαντικό στις ρίζες σας, εφαρμόστε το μόνο σε νέα ανάπτυξη και μην ξαναλευκάνετε ολόκληρο το κεφάλι σας. Η επαναλαμβανόμενη λεύκανση ολόκληρου του κεφαλιού σας θα οδηγήσει σε σπάσιμο των μαλλιών και απώλεια μαλλιών.\nΣε ορισμένες περιπτώσεις, ο μόνος τρόπος για να διορθώσετε τα κατεστραμμένα από ντεκαπάζ είναι να ζητήσετε βοήθεια από έναν επαγγελματία στιλίστα. Δώστε το ένα μήνα έως 6 εβδομάδες μετά τη λεύκανση και δείτε αν τα μαλλιά σας αρχίζουν να ανακάμπτουν. Αφού κάνατε υπομονή με τα μαλλιά σας, δείτε μερικά σημάδια ότι ήρθε η ώρα να κλείσετε ένα ραντεβού με έναν επαγγελματία:\n●δυσκολία στο βούρτσισμα των μαλλιών σας\n●τριχόπτωση και σπάσιμο των μαλλιών\n● μαλλιά που είναι βαμμένα με αφύσικο ή ανεπιθύμητο χρώμα\n●μαλλιά που είναι βαριά και με ανομοιόμορφη υφή\n● μαλλιά που δεν ανταποκρίνονται στις προσπάθειές σας για styling όπως το βούρτσισμα, το μπούκλωμα ή το στέγνωμα με πιστολάκι\nΗ φθορά των μαλλιών από το ντεκαπάζ δεν είναι ασυνήθιστη και υπάρχουν φυσικές θεραπείες που μπορείτε να δοκιμάσετε για να αποκαταστήσετε τη δύναμη και την ευελιξία των μαλλιών σας. Η πραγματική θεραπεία μπορεί να είναι λίγη υπομονή, καθώς μπορεί να χρειαστεί λίγος χρόνος για να αρχίσουν τα μαλλιά σας να ξαναβρίσκουν το σχήμα τους.\nΓια να αξιοποιήσετε στο έπακρο τα ντεκαπαρισμένα μαλλιά σας, ακολουθήστε μια καθημερινή ρουτίνα υγιεινής μαλλιών που περιορίζει το θερμικό styling και μια ενυδατική κρέμα και ένα αντηλιακό.\nΕάν τα μαλλιά σας δεν αρχίσουν να ανακτούν το σχήμα και τη σταθερότητά τους μέσα σε ένα μήνα έως 6 εβδομάδες, ίσως χρειαστεί να ζητήσετε τη βοήθεια ενός επαγγελματία κομμωτή.\nTags: θεραπεια μαλλιων για κατεστραμενα μαλλια


Χριστουγεννιάτικες παιδικές παραστάσεις στη Γορτυνία - TravelPeloponnisos.gr\nΑρχική ΠΡΟΤΑΣΕΙΣ για ΔΡΩΜΕΝΑ Πολιτιστικά Χριστουγεννιάτικες παιδικές παραστάσεις στη Γορτυνία\nΟ Δήμος Γορτυνίας και η Δημοτική Κοινωφελής Επιχείρηση Γορτυνίας (ΔΗΚΕΓ) σε συνεργασία με τους τοπικούς φορείς, εν όψει των εορτών των Χριστουγέννων, θα διοργανώσουν παιδική παράσταση, με το τίτλο «Ρούντολφ…και του χρόνου!»\nκαι το εξής πρόγραμμα:\nΤρόπαια-Πνευματικό Κέντρο 11.30 π.μ.\nΚοντοβάζαινα-αίθουσα εκδηλώσεων σχολείου 6.00 μ.μ.\nΟι «τρείς θεατροφύλακες» σας προτείνουν την παιδική παράσταση:\n«Ρούντολφ…και του χρόνου!»\n«ΠεΧριστουγεννιάτικες παιδικές παραστάσεις στη Γορτυνία ρίεργα πράγματα συμβαίνουν στον Βόρειο Πόλο και στο Ρούντολφ. Η μυτούλα του δεν λάμπει πιά. Άραγε ο Ρούντολφ, θα καταφέρει με την βοήθεια των παιδιών να οδηγήσει με επιτυχία για ακόμη μια χρονιά το έλκυθρο με τα δώρα του Αϊ Βασίλη σε όλα τα παιδιά του κόσμου πάνω στη γη?\nΜία διαδραστική παράσταση με πολύ χορό, τραγούδι και μαγεία για τους μικρούς μας φίλους!» Γιώτα Ευσταθίου, θεατρολόγος /ηθοποιός\nΟι παραστάσεις θα πραγματοποιηθούν με την ευγενική προσφορά της κυρίας Εύης Τατούλη.\nΣας περιμένουμε όλους, μικρά και μεγάλα παιδιά, με εορταστική διάθεση για να παρακολουθήσουμε μια ωραία ψυχαγωγική εκδήλωση στο πνεύμα των Χριστουγέννων!\nΠροηγούμενο άρθροΠανευρωπαϊκή πρωτιά του ΞΕΕ για την πρωτοβουλία «Ελληνικό Πρωινό»\nΕπόμενο άρθροΤρίπολη – η καρδιά της Αρκαδίας


ΑΝΑΤΡΟΠΗ ΤΩΡΑ: ΤΗΝ ΩΡΑ ΠΟΥ ΣΤΗΝ ΕΛΛΑΔΑ ΤΟ ΔΗΜΟΣΙΟ ΑΓΑΘΟ ΤΗΣ ΕΚΠΑΙΔΕΥΣΗΣ ΙΔΙΩΤΙΚΟΠΟΙΕΙΤΑΙ, ΣΕ ΕΥΡΩΠΗ ΚΑΙ Η.Π.Α. ΚΡΑΤΟΣ ΚΑΙ ΚΟΙΝΩΝΙΑ ΠΑΙΡΝΟΥΝ ΠΙΣΩ ΑΠΟ ΤΗΝ ΙΔΙΩΤΙΚΗ ΠΡΩΤΟΒΟΥΛΙΑ ΤΟΝ ΕΛΕΓΧΟ ΤΗΣ ΕΚΠΑΙΔΕΥΣΗΣ\nΤΗΝ ΩΡΑ ΠΟΥ ΣΤΗΝ ΕΛΛΑΔΑ ΤΟ ΔΗΜΟΣΙΟ ΑΓΑΘΟ ΤΗΣ ΕΚΠΑΙΔΕΥΣΗΣ ΙΔΙΩΤΙΚΟΠΟΙΕΙΤΑΙ, ΣΕ ΕΥΡΩΠΗ ΚΑΙ Η.Π.Α. ΚΡΑΤΟΣ ΚΑΙ ΚΟΙΝΩΝΙΑ ΠΑΙΡΝΟΥΝ ΠΙΣΩ ΑΠΟ ΤΗΝ ΙΔΙΩΤΙΚΗ ΠΡΩΤΟΒΟΥΛΙΑ ΤΟΝ ΕΛΕΓΧΟ ΤΗΣ ΕΚΠΑΙΔΕΥΣΗΣ\nΗ νεοφιλελεύθερη εισβολή στο χώρο της εκπαίδευσης έχει ξεκινήσει με ιδιαίτερη ορμή στη δεκαετία του ’90. Ναυαρχίδες της απόπειρας των ασύδοτων επιχειρηματικών δυνάμεων να καταλύσουν τη δημόσια εκπαίδευση με κουπόνια κρατικής χρηματοδότησης σε ιδιωτικά σχολεία στις σκανδιναβικές χώρες, ιδίως στη Σουηδία, με τα περιβόητα charter schools στις Η.Π.Α. και με τα free schools στη Βρετανία.\n20 χρόνια εισβολής των ιδιωτών στην εκπαίδευση απέδειξαν πόσο καταστροφική είναι για το δημόσιο αγαθό της εκπαίδευσης η ανάμιξη επιχειρηματιών που δεν ενδιαφέρονται για την εκπαίδευση, την καινοτομία, την παροχή κοινωνικού αγαθού, παρά μόνο για το κέρδος.\nΚαταστροφική έχει αποδειχθεί η νεοφιλελεύθερη μεταρρύθμιση στην εκπαίδευση της Σουηδίας.\nΗ δημιουργία «ελεύθερων σχολείων» κατά τα αμερικάνικα πρότυπα, η παροχή χρηματοδότησης μέσω κουπονιών από το κράτος σε ιδιωτικά εκπαιδευτήρια και η απόσυρση του κρατικού ελέγχου από όλα τα σχολεία (όλα αυτά που σχεδιάζουν από κοινού Υπουργείο Παιδείας, ΣΙΕΙΕ και τρόικα για την Ελλάδα) προκάλεσαν τη δραματική πτώση των μαθητικών επιδόσεων σύμφωνα με τα αποτελέσματα της Pisa 2012.\nΣύμφωνα με τη Dr. Susanne Lindborg του London School of Education,\nγια τα αποτελέσματα αυτά ενοχοποιείται αναμφισβήτητα η ιδιωτική πρωτοβουλία στην εκπαίδευση, ενώ ακόμη και εκπρόσωποι της δεξιάς σουηδικής κυβέρνησης παραδέχτηκαν ότι τα αποτελέσματα της Pisa αποτέλεσαν το τελευταίο καρφί στο φέρετρο της νεοφιλελεύθερης μεταρρύθμισης (πηγή).\nΚάτω από την κοινωνική πίεση η συντηρητική κυβέρνηση της Σουηδίας αποφάσισε να λάβει μέτρα. Πρόσφατα ο υπουργός Παιδείας Jan Björklund, δήλωσε στο δημόσιο ραδιόφωνο της χώρας ότι είναι δύσκολο να υπερασπιστεί κανείς ότι λίγα σχολεία θα πρέπει να λειτουργούν κάτω από τελείως διαφορετικούς όρους από όλα τα υπόλοιπα και παρουσίασε το σχέδιο για τη μετατροπή των ιδιωτικών σχολείων σε δημόσια (πηγή).\n15ετής έρευνα στα charter schools στις Η.Π.Α. – όπου, σημειωτέον, δεν υπάρχει για τους εκπαιδευτικούς ίχνος εργασιακού δικαιώματος με ατέλειωτες ώρες δουλειάς και με μισθό ανειδίκευτου εργάτη - απέδειξε ότι τα εκπαιδευτικά αποτελέσματα είναι κατά 84% χειρότερα από αυτά των δημόσιων σχολείων.\nΗ μεγαλύτερη, όμως, απειλή για το δημόσιο αγαθό της εκπαίδευσης προκύπτει από το ότι τα σχολεία αυτά με τη βοήθεια ιδιωτικής χρηματοδότησης και την πολιτική υποστήριξη του μέχρι προ δύο μηνών ρεπουμπλικάνου δημάρχου της Νέας Υόρκης Bloomberg είχαν αρχίσει να καταλαμβάνουν, προκειμένου να φτιάξουν «εκπαιδευτικές αλυσίδες», χώρους των δημόσιων σχολείων! Αίθουσες διδασκαλίας, βιβλιοθήκες, γυμναστήρια παραχωρούνταν δωρεάν στα ιδιωτικά charter schools χωρίς γονείς και εκπαιδευτική κοινότητα να μην μπορούν να κάνουν τίποτε.\nΧιλιάδες γονείς τα τελευταία χρόνια στη Νέα Υόρκη διαδηλώνουν για τη διάλυση των δημόσιων σχολείων και φαίνεται ότι η εκλογή του δημοκρατικού δημάρχου De Blasio θα βάλει τέλος στη νεοσυντηρητική κατρακύλα που διογκώνει τις εκπαιδευτικές ανισότητες. Ο νέος δήμαρχος δεσμεύτηκε ότι θα ληφθούν όλα τα απαραίτητα μέτρα, ώστε να μπει φραγμός στην επιχειρηματική ασυδοσία.\nΒλέπουμε, λοιπόν, ότι την ώρα που η ασύδοτη ιδιωτική πρωτοβουλία επιχειρείται να χαλιναγωγηθεί και να αποκατασταθεί ο δημόσιος έλεγχος στην εκπαίδευση στις χώρες που γνώρισαν τις δραματικές συνέπειες του «δόγματος του σοκ» στην Παιδεία, στην Ελλάδα των Μνημονίων η δημόσια εκπαίδευση διαλύεται και για την ιδιωτική προτείνεται η πλήρης «απελευθέρωσή» της από την κρατική εποπτεία. Ήδη τα πρώτα αποτελέσματα είναι ορατά: Πλαστοί τίτλοι σπουδών, παραχάραξη ακόμη και των Πανελλαδικών Εξετάσεων, εκδικητικές απολύσεις εκπαιδευτικών. Είναι χρέος όλων μας να μην επιτρέψουμε στο νεοφιλελεύθερο σκοταδισμό να καταργήσει το δημόσιο χαρακτήρα του εκπαιδευτικού αγαθού.\nΕτικέτες ΕΚΠΑΙΔΕΥΣΗ, ΙΔΙΩΤΙΚΟΠΟΙΗΣΕΙΣ, ΠΑΙΔΕΙΑ


εθελοντής είναι ο πολίτης που προσφέρει ανιδιοτελώς χρόνο ή γνώση για χρήσιμες δράσεις προς όφελος άλλων, χωρίς να περιμένει οποιοδήποτε αντάλλαγμα\nΗ λέξη εθελοντής, ετυμολογικά προέρχεται από το ρήμα ΕΘΕΛΩ,\nπου σημαίνει θέλω πολύ!\nΓίνε μέλος και στήριξε έμπρακτα τις δράσεις του Παρατηρητηρίου Τρίτης Ηλικίας Κύπρου!\nΓια να γίνεις μέλος του Οργανισμού μας, απαιτείται η συμπλήρωση της παρακάτω αίτησης εγγραφής μέλους. Μετά τη συμπλήρωσή της θα λάβεις στο email σου επιβεβαίωση ότι η αίτηση παρελήφθη και θα επικοινωνήσουμε μαζί σου άμεσα για περισσότερες πληροφορίες που αφορούν στην ολοκλήρωση της διαδικασία της εγγραφής.\nΤακτικά μέλη €20 μηνιαίως\nΤα Τακτικά Μέλη μπορούν να συμμετέχουν στις καθημερινές δραστηριότητες του Οργανισμού όπως αυτές περιγράφονται στη σελίδα "Κέντρο Μνήμης και Δημιουργικής Έκφρασης". Επιπρόσθετα, θα μπορούν να λαμβάνουν συμβουλευτικές υπηρεσίες από την ομάδα εθελοντών επαγγελματιών (π.χ. ψυχολόγος, εργοθεραπευτής κλπ) με σημαντικά μειωμένες χρεώσεις.\nΗ προσφορά του καθενός ξεχωριστά είναι πολύτιμη για μας. Με τη βοήθεια και τη στήριξη από τους εθελοντές μας, μπορούμε να κάνουμε ακόμη περισσότερα. Γι' αυτό και σας ευχαριστούμε ιδιαίτερα για το ενδιαφέρον σας και για την ανιδιοτελή σας προσφορά. Με την εγγραφή σας θα επικοινωνήσει μαζί σας το Τμήμα Εθελοντών έτσι ώστε να ενημερωθείτε άμεσα για τις δράσεις του Οργανισμού και για να μας ενημερώσετε σε ποιους τομείς μπορείτε να προσφέρετε τη βοήθεια σας.


ΑΝΤΙΑΙΡΕΤΙΚΟΣ: ΕΙ ΧΡΙΣΤΟΣ ΟΥΚ ΕΓΗΓΕΡΤΑΙ….\nΌμως υπάρχει και ο κακόδοξος αντίλογος γι’ αυτή την πίστη της Εκκλησίας. Υπάρχουν άνθρωποι, οι οποίοι αρνούνται την Ανάσταση του Χριστού και κάνουν υπεράνθρωπες προσπάθειες να πείσουν για τις μικρόνοες απόψεις τους. Υπάρχουν δυστυχώς και κατ’ όνομα χριστιανοί, οι οποίοι ερμηνεύουν το ύψιστο γεγονός ως δήθεν συμβολικό λόγο! Όλοι αυτοί καλλιεργούν την προσωπική τους «αδιάληπτον οδύνην» (Ρωμ.9,2) και «τίσουσιν όλεθρον αιώνιον από προσώπου του Κυρίου» (Β΄,Θεσ.1,8), διότι σφραγίζουν εθελούσια τους οφθαλμούς τους να μην αντικρύσουν το αναστάσιμο φως...


ΤΟ ΑΥΡΙΟ ΤΟΥ ΟΛΥΜΠΙΑΚΟΥ ΕΙΝΑΙ... ΑΝΗΣΥΧΗΤΙΚΟ; | Apodytiriakias.gr\nΚατ' αρχήν. Ο Ολυμπιακός, που κέρδισε τις εντυπώσεις στη ρεβάνς με την Γουλβς (φώτο), δεν τα πήγε καλά. Αν είναι αποδεκτή η κριτική κι όχι μόνο τα... πρωτοσέλιδα. Πράγματι, ο Ολυμπιακός ήταν καλός, καλύτερος από την αντίπαλο του, αλλά τι να την κάνεις την... καλοσύνη, όταν δεν φέρνει το επιδιωκόμενο αποτέλεσμα.\nΣτο ποδόσφαιρο η ομάδα, η κάθε ομάδα παίζει για να κερδίσει. Να πάρει το αποτέλεσμα που χρειάζεται. Ο Ολυμπιακός ξόδεψε πολύ ενέργεια, οι παίκτες του τα έδωσαν όλα, αλλά... Αλλά δεν έκαναν ταμείο. Η αποτυχία. Ο ορισμός της αποτυχίας. Αντιμετώπισαν μια Γουλβς προβληματική, σε κακή μέρα και δεν κατάφεραν να αποσπάσουν την πρόκριση που δικαιούταν.\nΠαρακάτω. Κυκλοφορεί στην πιάτσα, αλλά συζητείται και στους σκεπτόμενους οπαδούς της ομάδας, η άποψη πως ο Ολυμπιακός την προσεχή σαιζόν θα πληρώσει την κόπωση των πολλών αγώνων. Σε αριθμό των περισσότερων από κάθε ελληνική ομάδα στο παρελθόν. Ήδη ο πρωταθλητής έχει δώσει 58 παιχνίδια- ρεκόρ σε μια σαιζόν. Λογικό ακούγεται να παίζει η ανησυχία ότι θα επηρεαστεί αρνητικά η ομάδα στο προσεχές πρωτάθλημα.\nΜήπως η... υπερκόπωση λειτουργήσει ευεργετικά στον Ολυμπιακό; Αυτό είναι το πιθανότερο! Γιατί;\nΟ προπονητής Μάρτινς έβλεπε όλα τα ματς το ίδιο. Πολύ καλό αυτό, και άξιο συγχαρητηρίων. Δεν έχει ξαναγίνει σε ελληνική ομάδα. Ο προπονητής να μη ξεχωρίζει τους αγώνες, κρίσιμους κι όχι, πρωταθλήματος, κυπέλλου, Ευρώπης. Αυτό σημαίνει ότι ο Ολυμπιακός άλλαξε επίπεδο, με βάση τα ελληνικά μέτρα. Στην Ευρώπη, όμως, παρά την πετυχημένη πορεία του, δεν έχει κερδίσει την πιστοποίηση ότι είναι ομάδα για υψηλώτερες πτήσεις.\nΠροβλέπεται να ενισχυθεί με τουλάχιστον τέσσερις ποδοσφαιριστές ο Ολυμπιακός, έτοιμους για την ενδεκάδα, με συνέπεια να πάει περίπατο ο φόβος ότι θα παρουσιάσει καθίζηση από δυνάμεις ο κορμός της βασικής ενδεκάδας. Ολυμπιακός είναι στο φινάλε, όχι π.χ. Άρης που στηρίχθηκε στους ίδιους και τους ίδιους, και σε... λειψό αριθμό ποδοσφαιριστών. Με τέσσερις, λοιπόν, μεταγραφές μέσα στις προδιαγραφές του Ολυμπιακού, ο προπονητής του θα έχει τα περιθώρια να παρουσιάζει ξεκούραστη και αξιόμαχη ενδεκάδα στα δύσκολα και στα... φαγώσιμα παιχνίδια.


Αντετοκούνμπο: «Είμαστε πλέον ομάδα και απελευθερωμένοι» | larissanet.gr - H Νέα Εφημερίδα της Λάρισας\nΑθλητισμός » Αντετοκούνμπο: «Είμαστε πλέον ομάδα και απελευθερωμένοι»\nΗμερομηνία: 11 Σεπτεμβρίου 2017, 22:21 Κατηγορία: Αθλητισμός\nΑναλυτικά όσα είπε: «Η Ρωσία είναι μαι πολύ δυνατή ομάδα. Παίξανε πολύ καλά χθες με την Κροατία. Η Ρωσία είναι το φαβορί, όχι εμείς. Με όποια ομάδα και να παίξουμε από εδώ και πέρα αυτή θα είναι το φαβορί. Θα πρέπει να κουράσουμε όσο μπορούμε το Σβεντ. Ο κόουτς ξέρει καλύτερα.\nΘα προσπαθήσουμε να κάνουμε το καλύτερο μας παιχνίδι. Όποτε λέμε ότι είμαστε το φαβορί τα πράγματα δεν πάνε καλά», είπε αρχικά ενώ για το κλίμα μεταξύ των παικτών τόνισε: «είμαστε πλέον ομάδα όμως έχουμε και απουσίες. Νιώθουμε πιο απελευθερωμένοι όσο κυλά η διοργάνωση. Δεν έχει σημασία να έχεις μία μέρα παραπάνω ξεκούρασης σε μία τέτοια διοργάνωση. Θα είμαστε έτοιμοι».


Όλα όσα πρέπει να γνωρίζετε για τα γάγγλια - Ο Δρόμος για την Θεραπεία\nΌλα όσα πρέπει να γνωρίζετε για τα γάγγλια\nΤα γάγγλια ήσαν γνωστά από την εποχή του Ιπποκράτη ο οποίος τα ονόμαζε «μυξοειδή σάρκα». Κατά τη διάρκεια των αιώνων έγιναν πολλές υποθέσεις για να εξηγήσουν τελικά την προέλευση τους.\nΚατά καιρούς νόμιζαν ότι ήσαν νεοπλάσματα, ορογόνοι κύστεις ή ακόμη μυξοματοειδείς εκφυλίσεις του συνδετικού ιστού.\nΕκφράστηκαν πολλές υποθέσεις ως προς την προέλευση τους, όπως κήλη του τενοντίου ελύτρου ή αρθρικού θυλάκου, νεοπλασία και βλεννώδης εκφύλιση του ινώδους ιστού .\nΤο 1872, ο Volkmann , περιγράφοντας τα γάγγλια, παρατήρησε ότι προέρχονται από κήλες των αρθρικών θυλάκων. Η θεωρία του αυτή επιβεβαιώθηκε το 1971 από τους Andren και Eiken, οι οποίοι αποκάλυψαν την επικοινωνία του μέσω αυλοειδών σωλήνων με τους αρθρικούς θυλάκους.\nΗ αιτιολογία του απλού γαγγλίου ακόμη και σήμερα παραμένει ασαφής και οι περισσότεροι ερευνητές έχουν καταλήξει σε τρεις κυρίως εκδοχές:\nα) Τα γάγγλια προέρχονται από προβολές ορογόνου υμένα,\nβ) Είναι κυστικά μορφώματα,\nγ) Είναι νεοπλασματικές ή εκφυλιστικές κύστεις.\nΣήμερα, η επικρατούσα θεωρία είναι ότι το γάγγλιο προέρχεται από διάφορα μεσεγχυματικά κύτταρα, τα οποία εκκρίνουν και το περιεχόμενο υγρό.\nΤα γάγγλια αποτελούν τις συχνότερες κυστικές διογκώσεις των μαλακών μορίων του χεριού και του καρπού και αντιστοιχούν στα 2/3 των καλοηθών όγκων του χεριού, που συνδέονται στενά με τις αρθρώσεις ή τα τενόντια έλυτρα και περιέχουν μυξοειδές υλικό.\nΤα συχνότερα απαντώμενα γάγγλια βρίσκονται στη ραχιαία επιφάνεια του καρπού, σε ποσοστό 60-70 % και εξορμώνται από τη σκαφομηνοειδή άρθρωση ( Εικ 2).\nΕικ.1 : Συνήθη σημεία\nΕικόνα 2: Ραχιαίο\nΈπονται τα γάγγλια της πρόσθιας επιφανείας του καρπού τα οποία εξορμώνται από την κερκιδοκαρπική άρθρωση ή από την σκάφοπολυγωνική άρθρωση.\nΗ τρίτη σε συχνότητα περιοχή προέρχεται από το έλυτρο των καμπτήρων τενόντων των δακτύλων. Τα γάγγλια της περιοχής του καρπού προκαλούν τις περισσότερες φορές κοσμητικές διαταραχές και πόνο όταν «αναφύονται». Πολλοί ασθενείς, παρά τη διαβεβαίωση τους ότι είναι καλοήθεις όζοι, τρομοκρατούνται με τον όγκο τους, φοβούμενοι για κάποια κακοήθεια. Μπορεί να γίνει αντιληπτό ξαφνικά ή να εμφανιστεί σταδιακά, ενώ το μέγεθός του αυξομειώνεται, ανάλογα με το πόσο κουράζουμε το χέρι μας.\nΤα γάγγλια έχουν λεία και διαφανή επιφάνεια από ινώδη ιστό και τοίχωμα ποικίλου πάχους, το οποίο περιέχει μια διαυγή μυξοειδή ουσία, αποτελούμενη από γλυκοζαμίνη, αλβουμίνη, γκλομπουλίνη και υψηλής πυκνότητας υαλουρονικού οξέως. Αποτελούν δε πολύχωρες κύστεις ή ακόμη και μονόχωρες όταν αφορούν εις τα τενόντια έλυτρα.\nΤα ραχιαία γάγγλια προέρχονται κυρίως από εγκολπώματα των αρθρικών θυλάκων, προκαλούμενα από υπερέκκριση αρθρικού υγρού λόγω κάποιας φλεγμονής και μπορεί να είναι και πολύχωρα. Τα γάγγλια της ράχης του καρπού και ιδίως αυτών που βρίσκονται στην κερκιδική περιοχή της ανατομικής ταμβακοθήκης, περιβάλλουν την κερκιδική αρτηρία κατά τη δίοδο της στην περιοχή αυτή και χρειάζεται μεγάλη προσοχή κατά τη χειρουργική τους αφαίρεση, διότι είναι δυνατόν να διατάμουν τυχαίως την αρτηρία. Έχει παρατηρηθεί ότι τα γάγγλια των καμπτήρων τενόντων είναι συχνά σε χείριστος γραφομηχανών, κομπιούτερ ή και μουσικών οργάνων και αποδίδονται σε επανειλημμένους μικροτραυματισμούς, όταν η συχνή κάμψη των δακτύλων προκαλεί, λόγιο τριβής στον Α1 τενόντιο σύνδεσμο (pulley), υπερπαραγωγή υγρού και κήλη του ορογόνου υμένος του τένοντα.\nΤα γάγγλια των τενοντίων ελύτρων στην καμπτική επιφάνεια των δακτύλων και του αντίχειρα είναι μικρά, σε μέγεθος κόκκου σίτου. Είναι σκληρά, επώδυνα οζίδια και εμφανίζονται στη βάση της παλαμιαίας επιφάνειας του δακτύλου, στο μέσο της πρώτης φάλαγγας και στη μετακαρποφαλαγγική άρθρωση. Είναι σταθερά και δεν κινούνται με την κίνηση του τένοντος. Καλούνται "Seed ganglia", "Pearl ganglia" ή και "σησαμοειδή" και δεν παρουσιάζουν αύξηση του μεγέθους τους με την πάροδο του χρόνου.\nΠιστεύεται επίσης ότι είναι αποτέλεσμα επαγγελματικής μικροκακώσεως που συμβαίνει σε χειριστές πληκτρομηχανών. Οι κακώσεις αυτές προκαλούν εκφύλιση των κολλαγόνων ινών, γι' αυτό και πολλοί ερευνητές τα κατατάσσουν στις εκφυλιστικές κύστεις.\nΗ διάγνωση του γαγγλίου είναι σχετικά εύκολη λόγω της θέσης όπου αναπτύσσονται, της μαλθακότητας και της διαφάνειας σε φως. Μερικές φορές είναι απαραίτητη η λήψη ακτινογραφιών, για να αποκλειστεί η ύπαρξη αρθρίτιδας ή ο όγκος των οστών και η διενέργεια υπερήχου προκειμένου να καθοριστεί η υφή του μορφώματος (αιμαγγείωμα, λίπωμα κτλ).\nΗ θεραπεία των γαγγλίων είναι συντηρητική και χειρουργική.\nΤα γάγγλια έχουν μεγάλο ποσοστό επανεμφάνισης, δηλαδή υποτροπής. Οι λόγοι που θα μας οδηγήσουν στην αντιμετώπισή τους είναι:\nΠόνος από την πίεση των νεύρων ή από τη τριβή των τενόντων\nΗ συντηρητική θεραπεία τα παλιά χρόνια, γινόταν με την τοποθέτηση νομίσματος επί του γαγγλίου και διάσπαση του με ισχυρό πλήγμα σφυριού ή γρόνθου.\nΣήμερα γίνεται παρακέντηση του γαγγλίου με μία λεπτή βελόνα, πλήρωση του γαγγλίου με τοπικό αναισθητικό και στεροειδή, και διάσπαση του τοιχώματος με πολλαπλές τρύπες από τη βελόνα σε διάφορες κατευθύνσεις. Η θεραπεία αυτή είναι ικανοποιητική, ταχύτατη και δεν αφήνει ουλές. Τυχόν υποτροπές αντιμετωπίζονται με το ίδιο τρόπο.\nΗ χειρουργική θεραπεία είναι η ριζική εξαίρεση του γαγγλίου, συνήθως σε επιπόλαια γάγγλια, με τοπική αναισθησία, σε πλήρως εξοπλισμένη κλινική. Διαρκεί συνήθως γύρω στα 20 λεπτά.\nΟ ασθενής δεν χρειάζεται να παραμείνει στη κλινική και φεύγει αμέσως μετά για το σπίτι του. Οι κινήσεις των δακτύλων ενθαρρύνονται από την πρώτη στιγμή.\nΗ πρώτη αλλαγή γίνεται στο ιατρείο, μετά από τρεις – τέσσερις μέρες, όταν τοποθετείται μια πιο ελαφριά περίδεση. Τα ράμματα αφαιρούνται στις δύο βδομάδες στο ιατρείο.\nΣτη δουλειά επανέρχεστε σχεδόν αμέσως μετά, όταν έχει υποχωρήσει ο πόνος και έχετε ανακτήσει τη δύναμη του καρπού.\nΜια μικρή ευαισθησία πάνω στη χειρουργική τομή υποχωρεί με την πάροδο του χρόνου.\nΣτα γάγγλια, πάντα υπάρχει η πιθανότητα της επανεμφάνισής τους, στο ίδιο ή σε διαφορετικό σημείο.\nΜετεκπαιδευθείς εις κέντρο Αθλητικών Κακώσεων & Τραύματος QMC Nottingham, UK\nΤελευταία άρθρα από τον/την Ιωάννης Τσαπακίδης\nΡαχίτιδα – Οστεομαλακία\nΤσαπακίδης Ιωάννης, Χειρουργός Ορθοπαιδικός\nΠερισσότερα σε αυτή την κατηγορία: « Χόνδρος γόνατος και θεραπεία\tΡήξη Αχίλλειου Τένοντα »


4+1 μάρκετινγκ ιδέες για την προσέλκυση περισσότερων πελατών στο Φαρμακείο το 2022! - ITeQ\n4+1 μάρκετινγκ ιδέες για την προσέλκυση περισσότερων πελατών στο Φαρμακείο το 2022!\nΤο κλειδί για την επιτυχημένη προώθηση της επιχείρησης είναι να βρείτε τους πελάτες σας εκεί που βρίσκονται. Τα φαρμακεία που στο παρελθόν εστίαζαν σε πιο παραδοσιακά κανάλια τώρα διαπιστώνουν ότι το ψηφιακό μάρκετινγκ προσφέρει πρωτοφανείς ευκαιρίες στόχευσης και αυξημένη απήχηση. Ψηφιακό μάρκετινγκ σημαίνει οποιαδήποτε διαφήμιση ή μάρκετινγκ που διεξάγεται μέσω ψηφιακών καναλιών, από ιστότοπους και εφαρμογές για κινητά έως μηχανές αναζήτησης και δίκτυα μέσων κοινωνικής δικτύωσης.\nΜετατοπίζοντας τo ενδιαφέρον σας, μπορείτε να γνωρίσετε τη βάση πελατών σας στις συσκευές και τις πλατφόρμες που χρησιμοποιούν καθημερινά, να δημιουργήσετε μια διαδικτυακή παρουσία και να προωθήσετε τον εαυτό σας σε πολλά κανάλια.\nΠώς μπορούν τα φαρμακεία να προσελκύσουν πελάτες;\nΟι πελάτες σήμερα αναζητούν μια απρόσκοπτη ψηφιακή εμπειρία, αλλά θέλουν επίσης να συνδεθούν προσωπικά με επωνυμίες και επιχειρήσεις στο διαδίκτυο.\nΑκολουθούν μερικοί τρόποι με τους οποίους μπορείτε να προσελκύσετε ψηφιακούς πελάτες:\nΔιατηρήστε μια ανθρώπινη σύνδεση με την απόκριση στο διαδίκτυο και την κοινή χρήση φωτογραφιών του προσωπικού και του καταστήματός σας\nΜοιραστείτε νέο περιεχόμενο με συνέπεια για να προσελκύσετε πελάτες\nΕπισημάνετε τη μοναδική σας αξία και προωθήστε ειδικές προσφορές\nΔιευκολύνετε τους να βρουν και να συνδεθούν μαζί σας στο διαδίκτυο\nΤι κάνει ένα φαρμακείο μοναδικό;\nΈνα ισχυρό εμπορικό σήμα φαρμακείου είναι το θεμέλιο ενός επιτυχημένου φαρμακείου. Η επωνυμία σάς βοηθά να δημιουργήσετε μια αξέχαστη ταυτότητα για την επιχείρηση φαρμακείου σας, συμπεριλαμβανομένης μιας δήλωσης αποστολής και οράματος και ιστορίας επωνυμίας. Τα φαρμακεία που ξεχωρίζουν έχουν επίσης ένα μοναδικό σημείο πώλησης ή πρόταση αξίας. Για παράδειγμα, αυτό μπορεί να είναι το κόστος, η ευκολία, η τοποθεσία ή εξειδικευμένα προϊόντα και υπηρεσίες.\nΤέλος, τα φαρμακεία που ξεχωρίζουν, προσφέρουν καινοτόμες λύσεις σε προβλήματα πελατών ή προσφέρουν υπηρεσίες χωρίς επαφή και εξ αποστάσεως.\nΕνώ μια ισχυρή επωνυμία και λύσεις επίλυσης προβλημάτων μπορούν να σας βοηθήσουν να ξεχωρίσετε από το πλήθος, εξακολουθείτε να χρειάζεστε ένα σταθερό σχέδιο για τη διαφήμιση του φαρμακείου σας.\n1. Προωθήστε το φαρμακείο σας μέσω του Google My Business\nΤο Google My Business (GMB) προσφέρει σε επιχειρήσεις ένα δωρεάν διαδικτυακό προφίλ για να προσελκύσει τοπική επισκεψιμότητα, το οποίο αποτελεί σημαντικό μέρος της τοπικής βελτιστοποίησης μηχανών αναζήτησης (SEO). Το προφίλ προστίθεται στους Χάρτες Google και στις σελίδες αποτελεσμάτων αναζήτησης, ώστε όποιος αναζητά τοπικά φαρμακεία να μπορεί να σας βρει. Στη συνέχεια, ενθαρρύνετε τους ασθενείς να ελέγξουν το φαρμακείο σας στη Google, ώστε οι παραπομπές τους να εμφανίζονται και στο προφίλ σας. Ένας άλλος τρόπος για να προσελκύσετε το ενδιαφέρον είναι να δημοσιεύετε ενημερώσεις, προσφορές και συμβάντα απευθείας με τις τοπικές αναρτήσεις, αλλά πρέπει να ενημερώνετε τακτικά το περιεχόμενό σας καθώς οι αναρτήσεις λήγουν κάθε επτά ημέρες.\n2. Χρησιμοποιήστε τα μέσα κοινωνικής δικτύωσης για να διευρύνετε το κοινό σας.\nΤο Facebook είναι ένας από τους 10 κορυφαίους ιστότοπους με τις περισσότερες επισκέψεις στον κόσμο μαζί με το YouTube, το Twitter και το Instagram. Επομένως, η δημιουργία και η διατήρηση ενεργών λογαριασμών στα μέσα κοινωνικής δικτύωσης μπορεί να σας βοηθήσει να δημιουργήσετε ακόλουθους και να αναπτύξετε τη βάση πελατών σας.\nΑξιοποιήστε στο έπακρο την παρουσία σας στα μέσα κοινωνικής δικτύωσης:\nΔημιουργία λογαριασμών σε όλες τις μεγάλες πλατφόρμες.\nΕστιάστε στην ποιότητα και τη συνέπεια με τακτικές αναρτήσεις, χρήσιμο περιεχόμενο υγείας, εικόνες και βίντεο.\n3. Προσεγγίστε πελάτες μέσω Mail\nΕνώ πολλοί εξακολουθούν να είναι επιφυλακτικοί σχετικά με το να βγουν έξω κατά τη διάρκεια του COVID-19, περισσότεροι άνθρωποι από ποτέ είναι ενθουσιασμένοι που λαμβάνουν και διαβάζουν την αλληλογραφία τους. Ενώ το φαρμακείο σας θα πρέπει να επικεντρωθεί στο ψηφιακό μάρκετινγκ, είναι επίσης σημαντικό να θυμάστε ότι ορισμένοι πελάτες, ειδικά εκείνοι που βρίσκονται στο σπίτι, καλωσορίζουν μια διαφορετική προσέγγιση χρησιμοποιώντας τα mail τους.\n4. Δημιουργήστε εμπειρίες μέσα στο Φαρμακείο\nΟ χρόνος αναμονής και περιήγησης του πελάτη εντός του φαρμακείου είναι περιορισμένος σε διάρκεια. Είναι πολύ σημαντικό αυτό τον χρόνο να υπάρχει η σωστή σήμανση εντός του φαρμακείου αλλά και εκτός για την επικοινωνία του marketing του φαρμακείου και όχι μόνο! Η εγκατάσταση οθονών και tablet βοηθά το φαρμακείο να αξιοποιεί με τον πλέον αποτελεσματικότερο τρόπο την παραμονή του πελάτη στο Φαρμακείο.\n5.Αναπτύξτε τη διάδραση με τον πελάτη σας\nΉδη στην υπηρεσία Smart Advice προσφέρεται διαδραστική εφαρμογή για την αξιολόγηση των υπηρεσιών του Φαρμακείου από τον πελάτη ταυτόχρονα με την έκδοση της απόδειξης.\nΣτην ITeQ δημιουργούμε εμπειρίες στο Φαρμακείο στο μεγαλύτερο δίκτυο οθονών και tablets! Κλείστε ένα ραντεβού μαζί μας να σας ενημερώσουμε για τις υπηρεσίες μας!


zoornalistas: Μετάλλαξη Λάμδα: μπορεί να είναι πιο ανθεκτική στα εμβόλια και περισσότερο μεταδοτική\nΤην ώρα που η παραλλαγή Δέλτα του νέου κορονοϊού συνεχίζει να επεκτείνεται σε ολόκληρο τον κόσμο, μια νέα μετάλλαξη προκαλεί «πονοκέφαλο» στους επιστήμονες. Πρόκειται για το στέλεχος.. Λάμδα (Lambda), για το οποίο υπάρχουν φόβοι ότι είναι πιο ανθεκτικό στα εμβόλια και πιο μεταδοτικό και θανατηφόρο από το αντίστοιχο στέλεχος Δέλτα.\nΕκτιμάται ότι ξεκίνησε από το Περού, όπου πλέον σύμφωνα με τον ΠΟΥ αντιστοιχεί στο 81% των κρουσμάτων της Covid-19 από τον περασμένο Απρίλιο έως σήμερα. Οι γιατροί της χώρας υποστηρίζουν ότι το στέλεχος Λάμδα του ιού είναι πιο μεταδοτικό οπό όλα τα υπόλοιπα, λόγω της ταχύτατης εξάπλωσής του τους τελευταίους 4 μήνες.\nΣυνολικά έχει εντοπιστεί σε 31 χώρες μεταξύ των οποίων η Βρετανία, η Γερμανία, η Ισπανία, η Ιταλία και οι ΗΠΑ. Το πρώτο κρούσμα στις Ηνωμένες Πολιτείες εντοπίστηκε στο Houston Methodist Hospital.\nΕρευνητές στη Χιλή, όπου και εκεί έχουν διαγνωστεί πολλά κρούσματα της συγκεκριμένης μετάλλαξης, καταλήγουν στο συμπέρασμα ότι η παραλλαγή Λάμδα COVID-19 δεν είναι μόνο πιο μολυσματική από τον τυπικό SARS-CoV-2, αλλά θα μπορούσε επίσης να είναι πιο ανθεκτική στα εμβόλια.\nΤο Περού έχει το υψηλότερο ποσοστό θανάτων από COVID-19 από οποιαδήποτε άλλη χώρα στον κόσμο, όπου σύμφωνα με το Κέντρο Πόρων του Κορονοϊού Johns Hopkins: περίπου 600 για κάθε 100.000 άτομα που έχουν μολυνθεί. Αυτό είναι περίπου διπλάσιο από την Ουγγαρία, τη χώρα με το επόμενο υψηλότερο ποσοστό θανάτων.\nΗ νέα γενιά SARS-CoV-2 C.37 κατατάχθηκε πρόσφατα ως παραλλαγή ενδιαφέροντος από τον ΠΟΥ (παραλλαγή Lambda) με βάση τα υψηλά ποσοστά κυκλοφορίας του στις χώρες της Νότιας Αμερικής και την παρουσία κρίσιμων μεταλλάξεων στην πρωτεΐνη αιχμής.\nΟι έρευνες δείχνουν ότι οι μεταλλάξεις που υπάρχουν στην ακίδα πρωτεΐνης της παραλλαγής Lambda προσδίδουν αυξημένη μολυσματικότητα και ανοσολογική διαφυγή από τα εξουδετερωτικά αντισώματα των εμβολίων κατά του κορονοϊού (CoronaVac).\nΤο αν η παραλλαγή Λάμδα διαφεύγει επίσης από την κυτταρική απόκριση (διαφορετικός μηχανισμός από τα αντισώματα) που φαίνεται να προκαλείται από τα εμβόλια, είναι ακόμα άγνωστο.\nΑμεσες δράσεις για την επιβράδυνση της εξάπλωσης και των μεταλλάξεων της COVID-19 και ειδικά της Λάμδα, προτείνει ο Kevin Kavanagh (MD, μέλος του ICT®’s Editorial Advisory Board). Και παρόλο που μπορεί να υπάρχουν πολύ λίγες περιπτώσεις της παραλλαγής Λάμδα στις ΗΠΑ, εξακολουθεί να «υπογραμμίζει την ανάγκη για ταξιδιωτικούς περιορισμούς, συμπεριλαμβανομένης της καραντίνας για τους ταξιδιώτες που επιστρέφουν, ανεξάρτητα από την κατάσταση του εμβολιασμού».\nΟ Kavanagh επισημαίνει επίσης: «Πρέπει να απομακρυνθούμε από τις τρέχουσες συμβουλές μας σε δύο επίπεδα σχετικά με εμβολιασμένα και μη εμβολιασμένα άτομα. Με τις παραλλαγές Λάμδα και Δέλτα θα πρέπει όλοι να εμβολιαστούμε και να ακολουθήσουμε τις συμβουλές δημόσιας υγείας ».\n*Στοιχεία από InfectionControlToday.com kai Infectivity and immune escape of the new SARS-CoV-2 variant of interest Lambda


Εργατική Αλληλεγγύη - Στηρίξτε μαθητές και εκπαιδευτικούς χωρίς αποκλεισμούς\nΣτηρίξτε μαθητές και εκπαιδευτικούς χωρίς αποκλεισμούς\nΑφροδίτη Φράγκου 01/04/2020, No 1416\nΤα προβλήματα της «εξ αποστάσεως εκπαίδευσης» έγιναν φανερά από την πρώτη κιόλας εβδομάδα αυτής της λειτουργίας. Η υφυπουργός Παιδείας Σ. Ζαχαράκη δήλωσε «οι περισσότεροι μαθητές της χώρας συμμετέχουν στην εκπαιδευτική διαδικασία μέσω διαδικτύου». Είναι αλήθεια ότι πάνω από μισό εκατομμύριο μαθητές και μαθήτριες γράφτηκαν στο Πανελλήνιο Σχολικό Δίκτυο (ΠΣΔ) μετά την εγκύκλιο για την εξ αποστάσεως εκπαίδευση, με τον συνολικό αριθμό τους να φτάνει τις 660 χιλιάδες. Αλλά αυτό περισσότερο αντικατοπτρίζει την προσπάθεια των μαθητών/τριών, παρά τις δυνατότητες που έδωσε το Υπουργείο.\nΣτα 1.3 εκατομμύρια εκτιμά το ίδιο το Υπουργείο τον μαθητικό πληθυσμό της χώρας. Σύμφωνα με ομοβροντία καταγγελιών από ΕΛΜΕ και ΣΕΠΕ, το ΠΣΔ ήδη «σέρνεται» και «πετάει» χρήστες. Η υποδομή πάνω στην οποία φιλοδοξεί να στήσει το υπουργείο την τηλεκπαίδευση δεν είναι δηλαδή καν σε θέση να φιλοξενήσει τον μισό μαθητικό πληθυσμό.\nΤο ερώτημα γιατί δεν κατάφεραν να γραφτούν τόσες εκατοντάδες χιλιάδες μαθητές και μαθήτριες στο ΠΣΔ αναδεικνύει πόσο βαθαίνουν οι ταξικές διακρίσεις μέσα σε αυτήν την πανδημία. Η προσβασιμότητα στο ίντερνετ σε όλη την Ελλάδα εκτιμάται στο 78% σύμφωνα με τα στοιχεία της ΕΛΣΤΑΤ. Η σχετική έρευνα όμως έγινε τηλεφωνικά. Δεδομένου ότι χιλιάδες νοικοκυριά δεν έχουν καν σταθερό τηλέφωνο, για παράδειγμα σε χωριά της μειονότητας, στους καταυλισμούς Ρομά κλπ, το ποσοστό της προσβασιμότητας είναι ακόμη χαμηλότερο. Όσο θα βαθαίνει αυτή η κρίση, πολλά εργατικά σπίτια μπορεί να σταματήσουν να έχουν τη δυνατότητα να πληρώνουν για τη σύνδεσή τους και ο αριθμός των μαθητών/τριών που θα έχουν πρόσβαση στην εξ αποστάσεως εκπαίδευση να μικραίνει.\nΕπιπλέον, ακόμη και για όσα σπίτια έχουν ίντερνετ, ακολουθούν μια σειρά άλλοι σκόπελοι: ο εξοπλισμός, η ποιότητα του σήματος, ο αριθμός των παιδιών ανά σπίτι και ανά υπολογιστή, το αν κάθε παιδί μπορεί να έχει το δικό του δωμάτιο ή ακόμη και αν υπάρχει ξεχωριστό δωμάτιο γενικά. Είναι σαφές ότι τα πιο φτωχά σπίτια είναι αυτά τα οποία θα έχουν τις μεγαλύτερες δυσκολίες. Φυσικά το Υπουργείο δεν λέει κουβέντα για τα προσφυγόπουλα που με αγώνες των εκπαιδευτικών είχαν καταφέρει να ενταχθούν στην πρωινή ζώνη των μαθημάτων. Αυτά πετάχτηκαν εκ των πραγμάτων εκτός της εκπαιδευτικής διαδικασίας.\nΠροβλήματα συνδεσιμότητας και εξοπλισμού αντιμετωπίζουν φυσικά και οι εκπαιδευτικοί. Ταυτόχρονα, για να λύσουν τεχνικά ζητήματα ή να στηρίξουν τους μαθητές και τις μαθήτριές τους σε αυτή τη διαδικασία αναγκάζονται να δουλεύουν πολύ περισσότερες ώρες τη μέρα.\nΣύλλογοι εκπαιδευτικών πρωτοβάθμιας και μέσης εκπαίδευσης ζητούν να μην υποκατασταθεί η ζωντανή διαδικασία με τα ηλεκτρονικά μαθήματα, προειδοποιούν για τους αποκλεισμούς που σημαίνει η τηλεκπαίδευση, ενώ παράλληλα καταγγέλλουν το κατεπείγον έγγραφο με το οποίο το Υπουργείο ζητάει στοιχεία συμμετοχής στις ψηφιακές «τάξεις».\nΣυγκεκριμένα, το έγγραφο του Υπουργείου έφτασε με ηλεκτρονικό ταχυδρομείο το πρωί του Σαββάτου 28/3 ζητώντας από τους διευθυντές των σχολείων τα στοιχεία συμμετοχής. Οι σύλλογοι υπενθυμίζουν ότι η τηλεκπαίδευση έχει προαιρετικό χαρακτήρα και καλούν τα μέλη τους να μην στείλουν τα στοιχεία, καθώς όπως τονίζουν, η διαδικασία αυτή δεν είναι παρά προθάλαμος της αξιολόγησης.\nΓια να μπορέσουν να κρατήσουν τα παιδιά επαφή με την τάξη τους χωρίς αποκλεισμούς, το κράτος πρέπει να μεριμνήσει να είναι αξιόπιστο το ΠΣΔ, να φροντίσει για την προσβασιμότητα όλων (με δημοτικά δίκτυα wifi για να εξυπηρετούνται τα σπίτια που δεν έχουν τηλεφωνική γραμμή, παροχή δωρεάν σύνδεσης σε όσα σπίτια έχουν, παροχή εξοπλισμού σε κάθε παιδί και εκπαιδευτικό κλπ), να σταματήσει το κυνήγι της ύλης και να καταργήσει τις προαγωγικές και πανελλαδικές εξετάσεις και, για να μπορούμε να έχουμε εκπαιδευτικό σύστημα και μετά την πανδημία, να διασφαλίσει τα εισοδήματα και τις άδειες όλων των εκπαιδευτικών χωρίς εξαιρέσεις.


Σύλλογος Γονέων Μουσικού Σχολείου Αγρινίου: ΚΟΙΝΟ ΔΕΛΤΙΟ ΤΥΠΟΥ Από την Συνάντηση με τον Υπουργό Παιδείας, κο Αρβανιτόπουλο, 5/12/2013\nΚΟΙΝΟ ΔΕΛΤΙΟ ΤΥΠΟΥ Από την Συνάντηση με τον Υπουργό Παιδείας, κο Αρβανιτόπουλο, 5/12/2013\nΑπό την Συνάντηση με τον Υπουργό Παιδείας, κο Αρβανιτόπουλο,\nΗ Πανελλήνια Ένωση Γονέων Μουσικών και Καλλιτεχνικών σχολείων και η ΑΣΓΜΕ, με την συνδρομή του Πανελλήνιου Μουσικού Συλλόγου, διοργάνωσε κινητοποίηση, σήμερα Πέμπτη 5/12 και ώρα 11:00πμ, με την μορφή της μουσικής διαμαρτυρίας έξω από το Υπουργείο Παιδείας. Ακούστηκαν μουσικά σχήματα από τους μαθητές και μας τίμησε με την παρουσία του ο κος Γ. Σαρρής που έκλεισε με τα τραγούδια του την εκδήλωση αυτή.\nΣτην εκδήλωση συμμετείχαν πάνω από 1.000 μαθητές, γονείς και εκπαιδευτικοί από τα Μουσικά και το Καλλιτεχνικό σχολείο της Αττικής. Στην διαμαρτυρία ένωσαν την φωνή τους μαθητές από ΕΠΑΛ της Αθήνας (Αγ. Δημητρίου, Αμπελοκήπων, Δραπετσώνας, Μεγάρων, Ταύρου και 6ου Διαμερίσματος).\nΤην ίδια στιγμή κινητοποιήσεις διαμαρτυρίας διοργάνωσαν και τα υπόλοιπα Μουσικά σχολεία της περιφέρειας, όπως: Καλαμάτα. Βαρθολομιό, Κόρινθος, Λάρισα, Καρδίτσα, Τρίκαλα, Βόλος, Σιάτιστα, Κέρκυρα, Άμφισσα, Πρέβεζα, Ηράκλειο Κρήτης, Αγρίνιο. Έγιναν πολύμορφες κινητοποιήσεις με τη μορφή πού επέλεξαν οι Σύλλογοι Γονέων και τα 15 μελή. Σε πολλές πόλεις της περιφέρειας συμμετείχαν και τα ΕΠΑΛ.\nΚοινός στόχος όλων μας η ανάδειξη των οξυμένων προβλημάτων που αφορούν τα εκπαιδευτικά κενά, τη διακοπή της μεταφοράς και τη σίτισης των μαθητών.\nΣτην όμορφη και κοπιαστική προετοιμασία αυτής της κινητοποίησης, βρήκαμε απέναντί μας –για μια ακόμα φορά- πολλούς μηχανισμούς υπονόμευσης και εκφοβισμού, τόσο από το Υπουργείο Παιδείας, όσο και από τις Διεύθυνσης Εκπαίδευσης. Δεν στάθηκαν όμως ικανοί να κάμψουν την αγωνιστικότητα μαθητών και γονιών.\nΣτις 12 μ.μ. παρευρέθηκε στο χώρο της διαμαρτυρίας και το ΔΣ της ΟΛΜΕ το οποίο είχε προκαθορισμένη συνάντηση με τον υπουργό στις 3.00.\nΟ Υπουργός, μέχρι την τελευταία στιγμή, αρνιότανε να συνομιλήσει μαζί μας. Υπενθυμίζουμε ότι από το 2009 έχουμε την … τιμή να συναντηθούμε με Υπουργό Παιδείας! Τελικά, μετά από πίεση, μας δήλωσε ότι θα δεχτεί μόνο τους εκπροσώπους των γονιών, χωρίς τους μαθητές, σε ενιαία αντιπροσωπία με την ΟΛΜΕ. Αρνηθήκαμε και απαιτήσαμε να μπουν και εκπρόσωποι από τα παιδιά μας. Όπως και τελικά έγινε και μας δέχτηκε με ξεχωριστή αντιπροσωπία, πριν τη συνάντηση με την ΟΛΜΕ.\nΗ συζήτηση έγινε για τα παρακάτω θέματα:\n1. ΕΚΠΑΙΔΕΥΤΙΚΑ ΚΕΝΑ\n- Στα μουσικά- Καλλιτεχνικά σχολεία πέρα από τους 428 εκπαιδευτικούς ειδικότητας που αναγγέλθηκαν από τη Δευτέρα ότι έρχονται στα σχολεία, θα βγει ανακοίνωση και για 300 ακόμα τις επόμενες μέρες.\n- Για τα Γυμνάσια και τα ΓΕΛ, ετοιμάζει 700 προσλήψεις, οι οποίες όπως παραδέχτηκε δεν θα καλύψουν τα κενά και τίθεται ζήτημα «διαχείρισης της διδακτέας ύλης».\n- Για τα ΕΠΑΛ, αναμένεται να ανακοινώσει 1.300 προσλήψεις που θα καλύψουν κάποιες ειδικότητες από αυτές που καταργήθηκαν.\n- Για τα Σχολεία για παιδιά με Ειδικές Ανάγκες, έκανε αναφορά στις ήδη 2.450 προσλήψεις για την παράλληλη στήριξη και είπε θα συνεχίσει με 3.150 συγκεκριμένες ειδικότητες.\nΣε καμία από τις προσλήψεις δεν στάθηκε να εξηγήσει με τί εργασιακή σχέση θα γίνουν αυτές οι προσλήψεις! Είναι προγράμματα ΕΣΠΑ και «κοινωφελούς εργασίας». Προγράμματα με ημερομηνία λήξης που κρατούν εκπαιδευτικούς και σχολική κοινότητα σε ομηρία!\n2. ΣΧΟΛΙΚΗ ΜΕΤΑΦΟΡΑ\nΜας δήλωσε ότι θα τροποποιήσει τη γνωστή ΚΥΑ που έχει διαλύσει την μεταφορά των μαθητών αφού πάρει στα χέρια του την απόφαση του Συνηγόρου του Πολίτη. Όταν ρωτήθηκε σε ποια κατεύθυνση θα γίνει η αλλαγή και τί εξετάζει ο Συνήγορος του Πολίτη, δεν απάντησε. Κοινή εκτίμηση όλων των Παρευρισκομένων στην συνάντηση είναι ότι δεν είναι διατεθειμένοι να λύσουν το θέμα. Είναι αποφασισμένοι να συνεχίσουν για όλους με μαθητικά δελτία και όχι με μισθώσεις Λεωφορείων. . .\n3. ΣΙΤΙΣΗ ΣΤΑ ΣΧΟΛΕΙΑ\n- Στα μουσικά – καλλιτεχνικά σχολεία δεσμεύτηκε ότι έχει ετοιμαστεί τροποποίηση σε νομοσχέδιο του Υπουργείου μεταφορών, όπου θα προσθέσει την λέξη σίτιση στις αρμοδιότητες της Περιφέρειας, μαζί με την μεταφορά. Όταν ρωτήθηκε πότε αφού την ίδια υπόσχεση πήραμε από τους υπηρεσιακούς του Υπουργείου Εσωτερικών στην κινητοποίηση του Ιουνίου, απάντησε άμεσα.\n- Στα υπόλοιπα σχολεία δεν πρόκειται να προβεί σε καμία αποτελεσματική πρωτοβουλία, παρά το πρόβλημα του υποσιτισμού που καλπάζει. Θα αντλήσει νέα προγράμματα ΕΣΠΑ, όπως αυτά της διανομής στα σχολεία γάλατος και φρούτων, τα οποία είναι αστεία και επικίνδυνα. Επισημάναμε την ανάγκη ουσιαστικών υποδομών σε όλα τα σχολεία και πάλι … δεν απάντησε τίποτα.\n4. ΓΙΑ ΤΑ ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΤΩΝ ΕΠΑΛ και ΤΟ ΠΤΥΧΙΟ ΜΟΥΣΙΚΟΥ ΟΡΓΑΝΟΥ ΤΩΝ ΜΟΥΣΙΚΩΝ ΣΧΟΛΕΙΩΝ, μας παρέπεμψε στην απαράδεκτη διαδικασία πιστοποίησης, που ούτως ή άλλως έχει θεσμοθετηθεί και με την «δια βίου μάθηση» και με το νόμο τον περασμένο Σεπτέμβριο για την «αναδιάρθρωση της β’βάθμιας εκπαίδευσης».\nΚατά τα λοιπά τρέφει μεγάλη συμπάθεια και συμμερίζεται τα προβλήματά μας, όπως την ανάγκη δωρεάν ξενόγλωσσων βιβλίων, αλλά και βιβλίων μουσικής. Δεν μπορεί να κάνει κάτι άμεσα, προγραμματίζει όμως κάποια παρέμβαση για την ….μεθεπόμενη χρονιά.\nΣΥΝΕΧΙΖΟΥΜΕ ΑΓΩΝΙΣΤΙΚΑ ΓΙΑ ΟΛΑ ΤΑ ΖΗΤΗΜΑΤΑ.\nΑπό την σημερινή κινητοποίηση φάνηκε ξεκάθαρα ότι ασκήθηκε πίεση στον υπουργό η οποία έφερε σαν αποτέλεσμα την επίτευξη της συνάντησης μαζί μας πού τόσο καιρό μας αρνιόντουσαν. Οι κινητοποιήσεις μας βάζουν παρακαταθήκη για τη συνέχιση του αγώνα.\nΕΙΝΑΙ ΣΤΟ ΧΕΡΙ ΜΑΣ ΝΑ ΚΕΡΔΙΣΟΥΜΕ ΟΛΑ ΟΣΑ ΕΧΟΥΝ ΑΝΑΓΚΗ ΤΑ ΠΑΙΔΙΑ ΜΑΣ\nΜΕ ΟΡΓΑΝΩΣΗ, ΕΝΟΤΗΤΑ ΚΑΙ ΑΠΟΦΑΣΙΣΤΙΚΟΤΗΤΑ\nΣε Ευρώπη και ΗΠΑ αφαιρούν από τους ιδιώτες τον έλ...\nNέα αντίδραση για την ενοικίαση της αίθουσας του Μ...\nΒ΄ ΕΛΜΕ: Το αγαθό της δημόσιας παιδείας στον τόπο ...\nΌλα προς ενοικιάση….\nΕΝΟΙΚΙΑΣΗ ΑΙΘΟΥΣΑΣ ΕΚΔΗΛΩΣΕΩΝ ΜΟΥΣΙΚΟΥ ΣΧΟΛΕΙΟΥ ΑΓ...\nΚΟΙΝΟ ΔΕΛΤΙΟ ΤΥΠΟΥ Από την Συνάντηση με τον Υπουργ...


Με Κικίλια - Κοντοζαμάνη συναντήθηκε ο Κώστας Λύρος συνοδευόμενος από τον Γιάννη Τσώλο » AerasNews.gr Next Image\nΑρχική » Με Κικίλια – Κοντοζαμάνη συναντήθηκε ο Κώστας Λύρος συνοδευόμενος από τον Γιάννη Τσώλο\n5 Αυγούστου 2020 , 21:38\nΣειρά επαφών με την πολιτική ηγεσία του Υπουργείου Υγείας είχε σήμερα ο Δήμαρχος Ι.Π. Μεσολογγίου Κώστας Λύρος, ο οποίος συνοδευόταν από τον πρόεδρο του Δημοτικού Συμβουλίου Γιάννη Τσώλο.\nΟι δύο άνδρες συναντήθηκαν διαδοχικά με τον Υφυπουργό Βασίλη Κοντοζαμάνη και τον Υπουργό Βασίλη Κικίλια, με το θέμα της Παραχώρησης του παλιού Νοσοκομείου “Χατζηκώστα” να κυριαρχεί.\nΟ Δήμαρχος Ι.Π. Μεσολογγίου είχε μαζί του και σχετικό φάκελο με πλήθος στοιχείων που συνηγορούν στο δίκαιο αίτημα του Δήμου τα οποία παρουσίασαν στους κ.κ. Κικίλια και Κοντοζαμάνη.\nΑπό πλευράς πολιτικής ηγεσίας υπήρξε κατανόηση του αιτήματος, καθώς το υπέροχο κτίριο εκπέμπει σήμα κινδύνου και βρίσκεται προ της κατάρρευσης.\n“Είχαμε μια γόνιμη συνάντηση με την ηγεσία του υπουργείου Υγείας. Το παλαιό νοσοκομείο, αυτό το στολίδι του τόπου μας πρέπει να μην αφεθεί άλλο στο έλεος του χρόνου. Συνεχίζουμε να παλεύουμε για να ικανοποιηθεί ένα αίτημα πολλών ετών για την τοπική μας κοινωνία, ένα αίτημα που βρίσκεται στο μυαλό όλων των Μεσολογγιτών ως επιθυμία και μεγάλο όνειρο”, δήλωσε σχετικά ο Κώστας Λύρος μετά το τέλος των συναντήσεων.\nΣτις συναντήσεις τέθηκε επίσης η ανάγκη στελέχωσης της νοσηλευτικής μονάδας Μεσολογγίου που είναι επιτακτική για την εύρυθμη λειτουργία του ιδρύματος.


Suseco Portales, μαχητική συνδικαλίστρια, αναρχική και φεμινίστρια-από τις ιδρύτριες των Mujeres Libres\nΣτις 23 Γενάρη 1999, πέθανε σε ηλικία 94 χρόνων, η Suseco Portales, μαχητική συνδικαλίστρια, αναρχική και φεμινίστρια-μέλος των Mujeres Libres. Σε πολύ μικρή ηλικία άρχισε να εργάζεται ως μοδίστρα, κάτι που την έφερε αναπόφευκτα κοντά στην CNT.\nΜέχρι το 1936, με την έλευση της Κοινωνικής Επανάστασης και του Εμφυλίου Πολέμου, είχε ήδη πλησιάσει τον αναρχισμό. Υπήρξε από τις ιδρύτριες των Mujeres Libres, μαζί με ονομαστές αγωνίστριες όπως οι Lucia Sanchez Saornil, Mercedes Comaposada, Amparo Poch y Gascon και άλλες, με τις οποίες θα προωθήσει το 1937 την αποποινικοποίηση της εθελοντικής διακοπής της εγκυμοσύνης στον τομέα της δημόσιας υγείας (για δεύτερη φορά στην ιστορία, μιας και η πρώτη φορά ήταν κατά τη διάρκεια της Ρωσικής Επαναστασης).\nΘα συνεργαστεί με τις οργανώσεις των αγροτων μέχρι την ήττα της Επανάστασης το 1939, η οποία θα την αναγκάσει να εξοριστεί στην Αγγλία, μαζί με την κόρη της Hortensia, και τον σύντροφό της Acracio Ruiz. Μετά την πτώση του Φραγκισμού, 40 χρόνια αργότερα, θα συμμετάσχει στην ανοικοδόμηση της CNT.


Δημοσίευση 30 Σεπτεμβρίου 2015, 18:34 / Ανανεώθηκε 30 Σεπτεμβρίου 2015, 23:30\nΑύριο θα παραχωρήσει συνέντευξη Τύπου ο Βαγγέλης Μεϊμαράκης, σχετικά με τη διαδικασία διαδοχής της Νέας Δημοκρατίας.\nΗ υποψηφιότητα του κ. Μεϊμαράκη θεωρείται σχεδόν βέβαιη, ωστόσο με ενδιαφέρον αναμένονται οι ανακοινώσεις του και για τη διαδικασία που θα ακολουθηθεί για τις εσωκομματικές εκλογές.\nΟ διευθυντής του γραφείου του προέδρου της ΝΔ, Σωτήρης Κορομάντζος ζήτησε και παρέλαβε από τον ειδικό γραμματέα της Πολιτικής Επιτροπής τον κατάλογο των μελών της Π.Ε και των συνέδρων του τελευταίου τακτικού συνεδρίου καθώς και αναλυτικές πληροφορίες για τη διαδικασία εκλογής, ενώ ήδη έχει συλλεγεί μεγάλος αριθμός υπογραφών, πλην περιφερειαρχών και βουλευτών.\nΣυνεργάτες του προέδρου της ΝΔ σημείωναν ότι ο κ. Μεϊμαράκης θέλει να «τρέξουν» γρήγορα οι διαδικασίες εκλογής της νέας ηγεσίας. «Όταν σε πέντε ημέρες γίνεται δημοψήφισμα και σε είκοσι ημέρες εθνικές εκλογές, εμείς γιατί να μην μπορούμε να κάνουμε εσωκομματικές εκλογές μεσα σε 10-15 ημερες;» τόνιζαν συνεργάτες του προέδρου της ΝΔ.\nΑπό την πλευρά τους, κύκλοι του υποψήφιου Κυριάκου Μητσοτάκη σημείωναν ότι «οι εκλογές δεν είναι καλλιστεία» και επισήμαναν την ανάγκη διεξαγωγής των εκλογών για την ανάδειξη νέου προέδρου στις 15 Νοεμβρίου.


Συμβολική διαμαρτυρία για τα γλυπτά του Παρθενώνα στο... - Star.gr\nCITY NEWS Πέμπτη, 15 Ιανουαρίου 2015, 13:24\nΣυμβολική διαμαρτυρία για τα γλυπτά του Παρθενώνα στο Μουσείο της Ακρόπολης\nΤην Κυριακή 18 Ιανουαρίου στις 20.00 το βράδυ\nΣε συμβολική διαμαρτυρία έξω από το Μουσείο της Ακρόπολης για την επιστροφή των γλυπτών του Παρθενώνα, την Κυριακή 18 Ιανουαρίου στις 8 το βράδυ, καλούν τους πολίτες και τους δημάρχους, ο πρόεδρος της ΚΕΔΕ Γ. Πατούλης και ο δήμαρχος Μαραθώνα Η. Ψινάκης, επικεφαλής των διεθνών δημοσίων σχέσεων της ΚΕΔΕ.\nΣε κοινή συνέντευξη Τύπου απεύθυναν «αυτοδιοικητικό, πανελλαδικό κάλεσμα ευαισθητοποίησης της διεθνούς κοινής γνώμης για την επιστροφή των γλυπτών του Παρθενώνα σ��ο Μουσείο της Ακρόπολης». Όπως σημείωσαν, η συγκεκριμένη ημέρα επελέγη διότι την Κυριακή επιστρέφει τμήμα των γλυπτών του Παρθενώνα -στο πλαίσιο έκθεσης- από το μουσείο του Ερμιτάζ στο Βρετανικό Μουσείο του Λονδίνου.\nΗ σχετική δράση εντάσσεται στο πλαίσιο της πρωτοβουλίας της ΚΕΔΕ για τη δημιουργία Αμφικτιονίας Αρχαίων Δήμων της χώρας με έδρα τον Μαραθώνα, που στόχο θα έχει την προστασία και τη διάδοση της πολιτιστικής κληρονομιάς.


Γκέκας: «Μετά την Εθνική θα αποφασίσω» - Onsports.gr\nOnsports Team\t24 Μαίου 2013, 15:25\nΠΟΔΟΣΦΑΙΡΟ / Ακίσασπορ\t/ Ελλάδα\nΓκέκας: «Μετά την Εθνική θα αποφασίσω»\nΜετά τη φετινή του πορεία στην Ακίσασπορ, το όνομα του Φάνη Γκέκα βρίσκεται στη μεταγραφική λίστα πολλών ομάδων, αλλά την τελική του απόφαση για την επόμενη ομάδα του θα την πάρει μετά τις υποχρεώσεις του με την Εθνική.\nΟ διεθνής στράικερ, μιλώντας στο NovaΣΠΟΡ FM 94,6 έθεσε ως προτεραιότητά του τη νίκη στο ματς της Ελλάδας με τη Λιθουανία για τα προκριματικά του Παγκοσμίου Κυπέλλου και στη συνέχεια θα αποφασίσει για το που θα συνεχίσει την καριέρα του. Πάντως, επισήμανε πως ακόμη δεν έχει κάποια επίσημη πρόταση στα χέρια του.\nΑναλυτικά οι δηλώσεις του Γκέκα:\nΓια την παραμονή της Ακίσαρσπορ στην πρώτη κατηγορία της Τουρκίας: «Περίμενα να μείνει η ομάδα στην κατηγορία. Διαπίστωσα πως είναι μία πολύ καλή ομάδα».\nΓια την πορεία του στην Τουρκία: «Αυτό που έγινε τους τελευταίους έξι μήνες ήταν για μένα ό,τι καλύτερο. Δεν μπορώ να πω όμως ότι περίμενα να πάω εγώ τόσο καλά. Εγώ απλώς βοήθησα την ομάδα να πετύχει τους στόχους της και ας μη γελιόμαστε, μόνος μου δεν μπορούσα να τα καταφέρω».\nΓια το μέλλον του: «Δεν υπάρχει πρόταση από καμία ομάδα μέχρι στιγμής. Τη Δευτέρα μαζευόμαστε για την Εθνική και μετά από τις υποχρεώσεις της θα δούμε πού θα αγωνίζομαι την επόμενη χρονιά. Θέλω να τελειώνω με αυτό το θέμα όσο πιο γρήγορα γίνεται κι αν όλα πάνε καλά να ξέρω πού θα παίζω αμέσως μετά την Εθνική».\nΓια το ενδεχόμενο να παραμείνει στην Τουρκία: «Γιατί όχι; Είναι νωρίς να αποφασίσω για το μέλλον μου. Θα δείξει. Τις επόμενες μέρες θα ξέρω σίγουρα».\nΓια την αντιμετώπιση που είχε από τους Τούρκους: «Οι Τούρκοι μάς συμπαθούν πολύ σαν λαό, ανεξάρτητα από το τι μπορεί να ακούγεται. Ό,τι γράφεται και λέγεται είναι ψέμα».\nΓια τον αγώνα με τη Λιθουανία για τα προκριματικά του Μουντιάλ: «Το θέμα είναι να κερδίσει η ομάδα, όχι να πετύχω γκολ εγώ. Είναι ένα καθοριστικό παιχνίδι, χρειαζόμαστε τη νίκη και όλα τα άλλα είναι περιττά. Είμαι σε καλή κατάσταση, αλλά δεν έχει σημασία αν σκοράρω εγώ ή όχι. Θα προετοιμαστούμε πάνω σε κατάλληλο γήπεδο και πιστεύω πως θα συνηθίσουμε τον πλαστικό χλοοτάπητα, ώστε να πάμε στη Λιθουανία για να κερδίσουμε. Η Λιθουανία είναι καλή και δουλεμένη ομάδα, αλλά σημασία έχει πώς θα είμαστε εμείς. Αν είμαστε αυτοί που πρέπει, θα κερδίσουμε».\nΓια το αν μπορεί η Εθνική να κάνει το απόλυτο στα εναπομείναντα ματς των προκριματικών: «Αν είμαστε σοβαροί και πειθαρχημένοι ο στόχος είναι εφικτός».\nΓια τη μεταγραφή του Σωκράτη Παπασταθόπουλου στη Ντόρτμουντ: «Είναι μεγάλη μεταγραφή για τον Σωκράτη. Η Ντόρτμουντ είναι μεγάλη ομάδα, από τις κορυφαίες στη Γερμανία και πλέον στην Ευρώπη».\nΓια τον τελικό του Champions League: «Δεν είναι γερμανικό πρωτάθλημα, αλλά Champions League. Θα είναι ένα αμφίρροπο παιχνίδι. Ελπίζω να κερδίσει ο καλύτερος».\n«Τρελαμένος» ο Ελ Καντουρί: Το ποστάρισμα-βόμβα πριν το ΠΑΟΚ-Κράσνονταρ (video+photos)\nΟ Λεωνίδας Κουτσόπουλος θα... μαγειρέψει για τον Πανιώνιο - Το μήνυμα-έπος για την επόμενη ημέρα\nΠΑΟΚ-Κράσνονταρ: Η επική ομιλία Φερέιρα πριν τον «τελικό» της Τούμπας\nΌλοι πια μιλούν για την… αξιοπιστία της Euroleague!\nΠΑΟΚ-Κράσνονταρ: Το τρομερό ποσό που κυνηγά ο «Δικέφαλος»\nΤώρα ΠΑΟΚ-Κράσνονταρ: Το τρομερό ποσό που κυνηγά ο «Δικέφαλος»\nΒόλεϊ: Κάλεσμα στους πρωτοετείς φοιτητές και αναδιοργάνωση των Ακαδημιών του ΠΑΟΚ\n6 λεπτά πριν Βόλεϊ: Κάλεσμα στους πρωτοετείς φοιτητές και αναδιοργάνωση των Ακαδημιών του ΠΑΟΚ\n14 λεπτά πριν Ο Λεωνίδας Κουτσόπουλος θα... μαγειρέψει για τον Πανιώνιο - Το μήνυμα-έπος για την επόμενη ημέρα\nΠανιώνιος: Θολώνει τα νερά\n15 λεπτά πριν Πανιώνιος: Θολώνει τα νερά


«PAO ΣΑΝ ΑΛΛΟΤΕ» και οι προτάσεις των Παλαίμαχων! - ΠΑΟ ΜΑΖΙ ΣΟΥ\nHome > Ποδόσφαιρο > Ποδόσφαιρο Ανδρών > «PAO ΣΑΝ ΑΛΛΟΤΕ» και οι προτάσεις των Παλαίμαχων!\n«PAO ΣΑΝ ΑΛΛΟΤΕ» και οι προτάσεις των Παλαίμαχων!\nΤετάρτη, Οκτωβρίου 04, 2017 Ποδόσφαιρο, Ποδόσφαιρο Ανδρών\nΤις δικές τους προτάσεις για την οικονομική ενίσχυση του Παναθηναϊκού παρουσίασαν οι παλαίμαχοι. Τριετή διαρκείας, κοινά εισιτήρια για τα ντέρμπι, ενίσχυση από τον κόσμο και πολλά άλλα!\n"Σήμερα Τρίτη 3/10/2017 στις 12.00, 4μελής επιτροπή στην οποία μετείχαν οι Αντωνιάδης, Δομάζος, Οικονομόπουλος, Ροκίδης παρουσιάσαμε στη διοίκηση της Π.Α.Ε ΠΑΝΑΘΗΝΑΙΚΟΣ το ενωτικό πλάνο εκστρατείας διάσωσης της ομάδος «PAΟ ΣΑΝ ΑΛΛΟΤΕ…»το οποίο έχει επεξεργαστεί και εγκρίνει πολυμελής ομάδα παλαιμάχων σε πρόσφατη συγκέντρωσή της.


Ενεργός συμμετοχή | Εφημερίδα Πρωινή\nΕνεργό συμμετοχή είχε ο Αμαλιαδίτης δικηγόρος Μισέλ Αμπου-Χάντμπα στις εσωκομματικές διαδικασίες του ΠΑΣΟΚ, καθώς όχι μόνο εκλέχθηκε σύνεδρος αλλά βοήθησε και έναν κύκλο ανθρώπων να εκλεγούν κι αυτοί σύνεδροι.\nΌπως τόνισε, η εκλογή νέων Νομαρχιακών και Τοπικών Οργανώσεων και η εκλογή των συνέδρων έδωααν το έναυσμα για να γιγαντωθεί εκ νέου η παράταξη. «Επέστρεψε ο ήλιος ο πράσινος, το σύμβολο του ΠΑ.ΣΟ.Κ., ο οποίος θα φωτίζει το δρόμο για την δημιουργία μιας σοσιαλδημοκρατικής διακυβέρνησης, την οποία έχει ανάγκη ο τόπος! Το ΠΑ.ΣΟ.Κ. είναι εδώ, ενωμένο, δυνατό», επισήμανε.\n« Διαβάστε την «Πρωινή» της Παρασκευής 13/05/2022 σε pdf\n«Ανεξάρτητη» συζήτηση »


= Συνέντευξη με τον Ηλία Ανδριόπουλο\nΔημοσιεύθηκε : Τετάρτη, 05 Φεβρουαρίου 2020 09:47\nΈνας μεγάλος μουσικάνθρωπος βρέθηκε απέναντί μας. Ένας τεράστιος δημιουργός. Ο Ηλίας Ανδριόπουλος, ένας σπουδαίος μαέστρος, ένας καλλιτέχνης με περισσή ευγένεια και ήθος, μίλησε μαζί μας για το πλέον πρόσφατο άλμπουμ του, «Εαρινά Τραγούδια - Άνθη Επιταφίου», για την επικείμενη συναυλία του στο Μέγαρο Μουσικής, για την αγάπη του για τη μουσική και την καλλιτεχνική ωριμότητά τους, για το βινύλιο και τη «διάδοχη κατάσταση». Ακούγοντάς τον συνειδητοποιείς ότι το μεγαλείο ενός ανθρώπου έχει να κάνει με τον τρόπο ομιλίας, με την έκφανση της έκφρασης, με τον ενθουσιασμό και τη συγκίνηση. Μεγάλη μας τιμή που φιλοξενήσαμε έναν τέτοιο πυλώνα πολιτισμού. Πολλά ευχαριστώ στη Μαρίκα Αρβανιτοπούλου, η οποία φρόντισε να πραγματοποιηθεί αυτή η συνέντευξη.\nΜετράτε πάνω από είκοσι δίσκους…\nΝαι… αρκετούς δίσκους. Βινύλια πιο παλιά, CD αργότερα…\nΤο καινούργιο τέκνο πώς είναι;\nΕίναι ένα μεικτό πράγμα… Περιέχει καινούργια κομμάτια μου αλλά και παλιά. Από όλες μου τις μουσικές εργασίες. Το ενδιαφέρον στοιχείο στο CD αυτό είναι η ενορχηστρωτική ανάπλαση και ανασύνθεση των παλιότερων τραγουδιών μου, αλλά και η καινούργια ματιά, η πιο ώριμη καλλιτεχνική ματιά μου στα νεότερα τραγούδια μου. Έχω γράψει και τους στίχους σε μερικά τραγούδια μου, οι οποίοι έχουν βιωματική σχέση με τη ζωή μου… Μουσικά νομίζω ότι όσο περνούν τα χρόνια – και νομίζω ότι αυτό είναι νομοτελειακός κανόνας που διέπει τα καλλιτεχνικά πράγματα – οι συνθέτες ωριμάζουν. Και δίνουν πιο ώριμα πράγματα. Όσο είσαι νέος, είσαι παρορμητικός, είσαι πιο ενθουσιώδης. Δεν είναι κακό αυτό. Η νεότητα είναι συνυφασμένη με αυτό το στοιχείο. Και είναι ωραίο στοιχείο τούτο. Δίνει μια δροσιά και μια φρεσκάδα. Αλλά, περνώντας τα χρόνια, τα πράγματα κινούνται πιο αφαιρετικά… Ο δημιουργός προσέχει πολύ περισσότερο.\nΌσον αφορά λοιπόν την ανασύνθεση, λειτουργήσατε αφαιρετικά και με γνώμονα στην ως τώρα γνώση σας και την ωριμότητά σας;\nΌπως το λέτε! Ακριβώς! Βεβαίως, ήθελα να προσαρμόσω στην καινούργια εποχή και στην καινούργια δικιά μου αντίληψη, ενορχηστρωτικά, τα κομμάτια, που ήταν κάποτε αλλιώς. Δεν κάνω μοντέρνα τραγούδια με την άποψη της Ροκ μουσικής, όχι. Μεταφέρω τα πράγματα στα σημεία που ταιριάζουν. Φέρνω τη μουσική μου περισσότερο στην έντεχνη περιοχή, που το μουσικό μου στοιχείο ταιριάζει με αυτή.\nΌσον αφορά τη δουλειά σας στο στούντιο, έχετε τα πάντα έτοιμα σε πάρτες και οι μουσικοί εκτελούν; Μπορεί να υπάρξει κάποια ιδέα και να πείτε «Ας κάνουμε κι αυτό»;\nΠολύ σωστά το λέτε… Κατά κύριο λόγο, εμείς οι παλαιότεροι συνθέτες, πηγαίνουμε προετοιμασμένοι στο στούντιο. Με τις πάρτες του κάθε οργάνου. Με τις νότες γραμμένες, με τις τονικότητες που χρειάζονται κι όλα αυτά. Αλλά, αυτό δεν αποκλείει, όταν ιδίως έχεις πολύ έμπειρους και καλούς μουσικούς, να δέχεσαι και μερικές ωραίες ιδέες που έχουν πάνω στη διαδικασία της ηχογράφησης. Αυτό είναι ένα στοιχείο που λειτουργεί πολύ θετικά για τη συντροφιά των μουσικών. Είναι το καλύτερο αυτό όταν γίνεται, αλλά θα πρέπει να είναι πολύ σπουδαίοι οι μουσικοί.\nΗ διαδικασία της ηχογράφησης σας ενθουσιάζει το ίδιο με το να παίζετε τα τραγούδια σας ζωντανά με διάφορες ορχήστρες;\nΚοιτάξτε… η ηχογράφηση στο στούντιο έχει και άχαρες στιγμές. Οι ωραίες στιγμές, εκείνες που σε ενθουσιάζουν, είναι της ηχοληψίας. Αλλά έρχονται μετά οι διαδικασίες της μίξης και του κοντρολαρίσματος όλου αυτού του πράγματος στις σωστές αναλογίες. Εκείνο είναι ένα πολύ άχαρο πράγμα, το οποίο απαιτεί παρά πολλή προσοχή. Είναι να μην σου ξεφύγουν απειροελάχιστα πράγματα. Και αυτό μπορεί να οδηγήσει σε πνευματική εξόντωση. Το μυαλό, από ένα σημείο και πέρα – και ακουστικά – μπλοκάρει. Είναι το πιο δύσκολο σημείο της ηχογράφησης. Το σημείο όπου όλα τα πράγματα παίρνουν τη σωστή τους θέση. Όσον αφορά τις ζωντανές εμφανίσεις, πρόκειται για ψυχικές ανατάσεις. Υπάρχει το κοινό, υπάρχει μια μέθεξη και όλο αυτό σε απογειώνει! Ιδίως όταν η συναυλία επιτυγχάνει ηχητικά και ερμηνευτικά. Δεν συμβαίνει πάντα αυτό… Υπάρχουν στιγμές που ο ήχος δεν είναι καλός, που κάτι μπορεί να σε πετάξει έξω. Όμως οι στιγμές της συναυλίας είναι τελετουργικές, είναι ανεπανάληπτες και νομίζω ότι αυτό ισχύει για όλους τους καλλιτέχνες.\nΤο πλάνο να παρουσιάσετε το άλμπουμ σας ζωντανά;\nΣτη συναυλία του Μεγάρου Μουσικής, στις 15 Ιανουαρίου, πολλά από αυτά τα τραγούδια θα παιχτούν. Σκέφτομαι επίσης να παρουσιάσω το άλμπουμ αυτό στον Ιανό. Να το παρουσιάσω αυτοτελώς ζωντανό, δεν το έχω σκεφτεί, για να είμαι ειλικρινής.\nΣτη συναυλία στο Μέγαρο τι να περιμένουμε από σας;\nΕίναι, θα έλεγα, μία προσεγμένη παραγωγή. Δεν θα είναι πολυπρόσωπο το σχήμα, γιατί – όπως είπα – θα είναι αφαιρετικό το σχήμα. Και το κάνω εγώ, που έχω «ανοίξει» τη μουσική μου σε ορχήστρες και χορωδίες, για μία εικοσαετία. Παρουσίασα στο Ηρώδειο, μαζί με την Άλκηστη Πρωτοψάλτη, το «Προσανατολισμοί» του Ελύτη, με τη συμφωνική της ΕΡΤ και τη χορωδία, σε μια ιστορική συναυλία. Παρουσίαζα τα έργα μου με μεγάλες ορχήστρες. Τώρα λοιπόν αφήνω τα πολυπρόσωπα και πολύτεχνα σχήματα και μπαίνω σε μία αφαιρετική διαδικασία, όπου αφήνω το συναίσθημα και το λυρισμό. Πιάνο, βιολοντσέλο και μαντολίνο/μπουζούκι. Αυτό έχει μια άλλη μοναδικότητα. Αφαιρεί τον όγκο που σου δίνει μια ορχήστρα και προσδιορίζεται ο ήχος στα πιο αναγκαία και πιο ευαίσθητα πράγματα, με περισσότερο λυρισμό. Το έχω κάνω κάνει αυτό στο Μικρό Θέατρο Επιδαύρου το 2013. Πειραματίστηκα σε δύο συναυλίες και είχε μεγάλη επιτυχία. Το έκανα και σε δύο συναυλίες στον «Παρνασσό». Και εκεί σημείωσε ιδιαίτερη επιτυχία. Τώρα, στο Μέγαρο, θα είναι η τρίτη φορά.\nΣτη συναυλία του Μεγάρου ερμηνεύει η Θεοδώρα Μπάκα, μία καλλιτέχνιδα με την οποία έχετε συνεργαστεί πολλές φορές στο παρελθόν.\nΣυνεργαζόμαστε από το 2008 και μετά ανελλιπώς.\nΘα λέγατε πως η φωνή της και ο τρόπος ερμηνείας της αναδεικνύουν ακόμα περισσότερο τα δικά σας δημιουργήματα;\nΣε αυτή τη φάση, ναι. Κάνω ένα βήμα, όπως σας είπα και μεταφέρω τη μουσική μου στην έντεχνη περιοχή, κρατώντας φυσικά τις μελωδίες μου και τα χρώματά μου. Η Μπάκα μας έρχεται από το λυρικό τραγούδι, με σπουδές και πλούσια παιδεία. Είναι Mezzo Soprano. Και κατεβαίνει ακόμα περισσότερο τονικά, για να πλησιάσει τα κομμάτια μου, ώστε να μην χάσουν τη λαϊκότητά τους, την καλώς εννοούμενη λαϊκότητά τους. Αυτή λοιπόν η ευγένεια και η καλλιέργεια της Μπάκα βγαίνουν στην ερμηνεία της. Και θα σας έλεγα ότι ταιριάζει με την ποιοτική λαϊκότητα της φωνής του Μανώλη Μητσιά. Που είναι πια ένας κλασσικός καλλιτέχνης. Και είναι ένα απίθανο ντουέτο, το οποίο απογειώνει τη μουσική μου. Είναι η σημερινή ματιά στο πώς θέλω να ακούγεται η μουσική μου.\nΠέρα από μαέστρος, έχετε ασχοληθεί με τον ήχο και τεχνοκρατικά. Έχετε επίσης μια μακρά ιστορία στη μουσική μας. Το βινύλιο και το CD τι χώρο έχουν στη θεώρησή σας;\nΜε το βινύλιο… υπήρξε μία κορύφωση της μουσικής ανατύπωσης. Η διάδοχος κατάσταση του βινυλίου είναι το CD. Με το βινύλιο είχαμε φτάσει ένα σημείο που υπήρχε επικοινωνία του κόσμου με τον καλλιτέχνη και κυρίως με το συνθέτη. Είχαμε φτάσει σε σημείο που τα τραγούδια είχαν μία ενότητα, στιχουργική και μουσική. Το εξώφυλλο του δίσκου το κοσμούσε πάντα ένας ωραίος πίνακας ζωγραφικής, που είχε σχέση με το περιεχόμενο. Ο φιλόμουσος/φιλότεχνος έπαιρνε το δίσκο, κοίταζε πρώτα το εξώφυλλο και μετά άνοιγε μέσα και κοιτούσε τα σημειώματα του συνθέτη, του παραγωγού… και στη συνέχεια έπαιζε το δίσκο. Υπήρχε μια τελετουργική σχέση. Μέσω της φαντασίας. Αυτό, τηρουμένων των αναλογιών, συνεχίστηκε με το CD. Εκεί έχουμε μία μικρογραφία του πράγματος. Τα εξώφυλλα σιγά-σιγά άρχισαν να εκλείπουν. Δεν αναπτύσσονται σε τόσο μικρό χώρο. Μπορώ να δεχτώ βέβαια ότι η μουσική έχει καλύτερη αποτύπωση, παρά το ότι έφερε μία κρυάδα στα πράγματα, σε σχέση με τη ζεστασιά του βινυλίου. Σιγά-σιγά όμως καταργείται από την αγορά και το CD. Νομίζω ότι αυτό εμποδίζει το φιλόμουσο/φιλότεχνο νέο, ο οποίος πλέον αναζητά τη μουσική μέσα από το διαδίκτυο.\nΜαέστρο, ποια είναι η δύναμη που σας κάνει να σκέφτεστε και να αναπνέετε μουσική;\nΕίναι… είναι δύσκολη η ερώτηση… Έχει να κάνει με κάποιες λειτουργίες πνευματικές, ψυχικές και συναισθηματικές, οι οποίες είναι πολύ δυσδιάκριτες. Θα έλεγα ότι είναι αυτή η εμμονή ου έχουν οι δημιουργοί, οι οποίοι είτε πίνοντας τον καφέ τους, είτε κάνοντας έναν περίπατο, είτε βρίσκονται απομονωμένοι και γράφουν μουσική στο πιάνο τους, είναι αυτή η δύναμη που τους ωθεί σε αυτή τη συγκινησιακή κατάσταση, που δημιουργείται αυτός ο οίστρος, που δεν μπορεί να τον καταλάβει ένας «μέσος» άνθρωπος και αυτό το πράγμα, αυτή η πνευματική διαταραχή, είναι αυτό που λέμε έμπνευση. Μέσα από αυτό αρχίζει κάποιος να δημιουργεί. Υπάρχει εκεί ακριβώς γένεση. Ένα καινούργιο έργο. Μια ομορφιά που αιχμαλωτίζει. Και αυτό είναι ένα ανεξερεύνητο πράγμα που δεν μπορεί να εξηγηθεί με λόγια.


Η Δράμα και άλλες τέσσερις ευρωπαϊκές πόλεις για το ποδήλατο - Εργασία Συν\nΤο πρόγραμμα Cyclurban εφαρμόζεται στη Βαρσοβία, στη Ρίγα της Λετονίας, στο Τάρτου της Εσθονίας, στη Βέλικα Γκόριτσα της Κροατίας και στη Δράμα. Από ελληνικής πλευράς, στο πρόγραμμα συμμετέχουν επίσης το ΕΜΠ, το Εθνικό Αστεροσκοπείο και το Ecocity. «Το ποδήλατο έχει ορισμένες ιδιαιτερότητες, δεν μπορείς να το αντιμετωπίσεις σαν ένα όχημα όπως τα άλλα», εξήγησε ο Κώστας Αθανασόπουλος από το ΕΜΠ, αναφερόμενος στα διλήμματα των πόλεων με το ποδήλατο. «Για παράδειγμα, στην κατηφόρα έχει την ταχύτητα αυτοκινήτου και στην ανηφόρα, ενός πεζού. Υπάρχουν σοβαρά ζητήματα ασφαλείας στους μεγάλους δρόμους – για παράδειγμα, πόσο εύκολο είναι για έναν ποδηλάτη να στρίψει σε ένα αριστερό φανάρι στη λεωφόρο Κηφισίας; Δεν είναι λοιπόν παράλογος ο κόσμος που το φοβάται. Σε πολλές περιπτώσεις, χρειάζονται υποδομές. Όταν έχεις μάθει να κάνεις ποδήλατο στην άσφαλτο, δεν θέλεις διαχωρισμένες υποδομές, όπως έναν ποδηλατόδρομο. Αυτές, όμως, οι υποδομές είναι που τελικά θα εξοικειώσουν τον κόσμο με το ποδήλατο στον δρόμο».\nΣτη Δράμα, ο Δήμος θα εξετάσει πώς μπορεί να εφαρμόσει διαφορετικά σενάρια διαχείρισης του ποδηλάτου και ποιο ταιριάζει περισσότερο στην πόλη. «Η πόλη μας δεν έχει εμπειρία στη χρήση του ποδηλάτου. Έχουμε μόλις 2,5 χλμ. ποδηλατοδρόμου, παρότι πολλοί άνθρωποι επιλέγουν το ποδήλατο για μικρές μετακινήσεις», λέει η Κατερίνα Ιωσηφίδου, από τον Δήμο Δράμας. «Θα δοκιμάσουμε να μειώσουμε την ταχύτητα των οχημάτων σε συγκεκριμένους δρόμους και να αποκλείσουμε κάποιες οδούς για το αυτοκίνητο. Πρόσφατα, η πόλη εκπόνησε ΣΒΑΚ και πραγματικά θέλουμε να βρούμε τρόπους να βελτιώσουμε την ποιότητα ζωής».


Έλενα Ακρίτα - Το μυστικό της Μπλε Πολυκατοικίας | Greek Book\nGreek Book / Βιβλία / Ελληνική Λογοτεχνία / Έλενα Ακρίτα - Το μυστικό της Μπλε Πολυκατοικίας\nΈλενα Ακρίτα - Το μυστικό της Μπλε Πολυκατοικίας\nΑρ. Βιβλίου: SW1124\nΠληροφορίες για το προϊόν: "Έλενα Ακρίτα - Το μυστικό της Μπλε Πολυκατοικίας"\nΤη δεκαετία του ’70, σε κεντρικό δρόμο της πόλης διαπράττεται ο τέλειος φόνος.\nΠολλά χρόνια αργότερα, το 2016, η δημοσιογράφος Ελσινόρη Χατζή λαμβάνει ένα ανώνυμο mail με τρία στοιχεία που θα την οδηγήσουν στην ανατομία ενός εγκλήματος. Ο άγνωστος αποστολέας διψάει για δικαίωση και εκδίκηση.\nΣτη μία άκρη της αττικής γης, το υπέρλαμπρο αρχοντικό της Κηφισιάς. Στην άλλη άκρη, η εμβληματική Μπλε Πολυκατοικία στα Εξάρχεια. Αν οι τοίχοι τους είχαν φωνή θα φανέρωναν πολλά: μυστικά και ψέματα, πάθη και λάθη, φόνους και πόνους κι αγάπες κόκκινες σαν αίμα. Μια τεθλασμένη γραμμή, ραγισμένη σαν καρδιά, συνδέει τους ήρωες της τραγωδίας. Ο αναρχοαυτόνομος Ντίλαν, η καταθλιπτική αρχόντισσα, η ερωτευμένη κομμώτρια, το κορίτσι με τα τατουάζ, όλοι στοιχειώνονται από βαθιά θαμμένες αλήθειες.\nΗ Ελσινόρη ξεκινάει μια επικίνδυνη έρευνα στα παρασκήνια της πολιτικής ζωής· μια έρευνα που θα τη φέρει σε σύγκρουση με τα συμφέροντα του «ιδεολόγου» πολιτικού, ο οποίος πατάει επί πτωμάτων.\nΟ χρόνος κυλάει αντίστροφα... Όταν ανοίξει το κουτί της Πανδώρας, τότε θ’ απειληθεί η ζωή της και οι ζωές όσων αγαπάει.\nΣχετικά Links από "Έλενα Ακρίτα - Το μυστικό της Μπλε Πολυκατοικίας"\nΠερισσότερα προϊόντα από Διόπτρα\nΣχόλια επισκεπτών για: "Έλενα Ακρίτα - Το μυστικό της Μπλε Πολυκατοικίας"


Κορωνοϊός: Άλλα 9 νέα κρούσματα στη Μεσσηνία – messinia24\nΒρίσκεστε εδώΑρχική»Κοινωνία»Υγεία»Κορωνοϊός: Άλλα 9 νέα κρούσματα στη Μεσσηνία\nΚορωνοϊός: Άλλα 9 νέα κρούσματα στη Μεσσηνία\nΣΥΓΓΡΑΦΕΑΣ messinia24 ΣΤΙΣ\t 01/06/2021 Υγεία\nΕννέα νέα κρούσματα κορωνοϊού καταγράφηκαν το τελευταίο 24ωρο στη Μεσσηνία, όπως ανακοινώθηκε σήμερα Τρίτη (01/06/2021) από τον ΕΟΔΥ. Για την Περιφέρεια Πελοποννήσου ανακοινώθηκαν σήμερα συνολικά 42 κρούσματα, ενώ από την αρχή της πανδημίας έχουν καταγραφεί 10.772.\nΕξάλλου, σύμφωνα με ενημέρωση της διοίκησης του Γ.Ν. Μεσσηνίας, σήμερα στην κλινική Covid-19 του Νοσοκομείου Καλαμάτας νοσηλεύονται 4 ασθενείς. Στη ΜΕΘ Covid δεν νοσηλεύεται κανένας ασθενής.\n42 κρούσματα στην Περιφέρεια Πελοποννήσου.\n1.886 ΝΕΑ ΚΡΟΥΣΜΑΤΑ – 482 ΔΙΑΣΩΛΗΝΩΜΕΝΟΙ – 27 ΘΑΝΑΤΟΙ\nΟι εισαγωγές νέων ασθενών Covid-19 στα νοσοκομεία της επικράτειας είναι 173 (ημερήσια μεταβολή +14,57%). Ο μέσος όρος εισαγωγών του επταημέρου είναι 202 ασθενείς. Η διάμεση ηλικία των κρουσμάτων είναι 43 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη).


1913: Το τέλος του Β’ Βαλκανικού Πολέμου | Ημεροδρόμος\n1913: Το τέλος του Β’ Βαλκανικού Πολέμου\nΗΜΕΡΟΔΡΟΜΟΣ Στιγμιότυπα • 28 Ιουλίου 2017\nΣτις 30 Μάη 1913 υπογράφηκε η Συνθήκη μεταξύ της ηττημένης Τουρκίας και των νικητριών χωρών της Βαλκανικής Συμμαχίας. Δεν πέρασε, όμως, πολύς καιρός και άρχισε πάλι η φαγωμάρα μεταξύ των συμμάχων. Η Γερμανία και η Αυστροουγγαρία, εκμεταλλευόμενες τη δυσαρέσκεια που ξεσηκώθηκε στη Βουλγαρία για τις κατακτήσεις της Σερβίας στη Μακεδονία, έσπρωχναν τον Βούλγαρο βασιλιά Φερδινάνδο σε πόλεμο με τους πρώην συμμάχους του. Στο μεταξύ, η Σερβία, το Μαυροβούνιο και η Ελλάδα υπέγραψαν μυστική στρατιωτική συμμαχία, στην οποία προσχώρησε μετά και η Ρουμανία.\nΜε εμπιστοσύνη στη στρατιωτική της υπεροχή, η Βουλγαρία επιτίθεται ξαφνικά στις 29 Ιούνη 1913. Ετσι άρχισε ο Δεύτερος Βαλκανικός Πόλεμος.\nΜέσα σε σύντομο χρονικό διάστημα, η Βουλγαρία συνετρίβη και ζήτησε ειρήνη. Στις 28 Ιούλη 1913, άρχισε στο Βουκουρέστι η Συνδιάσκεψη Ειρήνης και στις 10 Αυγούστου η Βουλγαρία υπέγραψε Συνθήκη Ειρήνης με τη Σερβία, την Ελλάδα και τη Ρουμανία. Στις 29 Σεπτέμβρη υπογράφτηκε και η Βουλγαροτουρκική Συνθήκη Ειρήνης. Η Σερβία πήρε ολόκληρο σχεδόν το τμήμα της Μακεδονίας που το είχε αποσπάσει πρωτύτερα η Βουλγαρία από την Τουρκία, η Νότια Μακεδονία και η Δυτική Θράκη παραχωρήθηκαν στην Ελλάδα, η Νότια Δοβρουτσά στη Ρουμανία και ένα τμήμα της Ανατολικής Θράκης με την Αδριανούπολη στην Τουρκία.\nΤελικά, η Βουλγαρία από τα εδάφη, που είχε αποκτήσει μετά τον Πρώτο Βαλκανικό Πόλεμο, κράτησε μερικά μόλις τμήματα της Μακεδονίας και της Δυτικής Θράκης. Τα τουρκοβουλγαρικά σύνορα μετακινήθηκαν δυτικότερα από τη γραμμή Αίνου – Μηδείας.\nΟ αυστρογερμανικός ιμπεριαλισμός δεν άφησε ανεκμετάλλευτη τη διάσπαση της Βαλκανικής Συμμαχίας. Στους ιθύνοντες κύκλους της Βουλγαρίας, δυνάμωσαν οι φιλογερμανικές, καθώς και οι ρεβανσιστικές τάσεις. Η γερμανική, εξάλλου, κυβέρνηση έστειλε στην Τουρκία μια στρατιωτική αποστολή που ο αρχηγός της Λίμαν φον Σάντερς διορίστηκε σε λίγο διοικητής των τουρκικών στρατευμάτων, που έδρευαν στην πρωτεύουσα της Τουρκίας, την Κωνσταντινούπολη. Παράλληλα, με την κατασκευή του σιδηροδρόμου της Βαγδάτης, η εγκατάσταση της γερμανικής στρατιωτικής αποστολής στην Τουρκία φανέρωνε πως είχαν δυναμώσει αρκετά οι θέσεις του γερμανικού ιμπεριαλισμού στην Εγγύς Ανατολή.\nΟταν η τσαρική κυβέρνηση είδε να περιορίζονται τα συμφέροντά της στα Βαλκάνια και στην Τουρκία, προπάντων στην περιοχή των Στενών της Μαύρης Θάλασσας, διαμαρτυρήθηκε αποφασιστικά για το διορισμό του Λίμαν φον Σάντερς. Αυτό προκάλεσε μια νέα ρωσογερμανική διαμάχη, που, ωστόσο, τελείωσε με συμβιβασμό.\nΕτικέττες: Β ΒΑΛΚΑΝΙΚΟΣ ΠΟΛΕΜΟΣ, ΣΑΝ ΣΗΜΕΡΑ